DF oo saadaalisay in ay Al-Shabaab xubno "ku yeelan karto" baarlamaanka\nCabdinuur Maxamed Axmed iyo Cabdinaasir Salwa ayaa u waramay telefishinka BBC Soomaali.\nMUQDISHO, Soomaaliya – Madaxtooyada Soomaaliya ayaa rumeysan in hadii doorashooyinka soo aadan lagu aado hanaanka dadban ay xubnaha qaar ee baarlamaanka soo aadan noqon karaan kuwa xiriir la leh Al-Shabaab.\nCabdinuur Maxamed Axmed, agaasimaha warfaafinta Villa Soomaaliya ahna afhayeenka Farmaajo oo u waramay BBC-da, ayaa hadalkaas ka dhawaajiyey, isagoo xoojinaya riyada madaxweynaha ee doorasho qof iyo cod.\nBalse, Cabdisalaan Salwa, agaasimihii guud ee xafiiska ra’iisul wasaaraha 2015-17 oo naqdiyey dooda madaxtooyada, ayaa ku sifeeyay mid lagu doonayo muddo kororsi, arrintaas oo uu caddeeyay in dalku u diyaarsaneyn.\nSalwa ayaa aaminsan in xil ka qaadistii Xasan Cali Khayre ujeedkeedu ahaa in la "carqaladeeyo" natiijada shirkii Dhuusamareeb "oo ay ugu horeyso in doorashooyinka soo aadan ay waqtigooda ku dhacaan".\nInkasta oo uu difaacay in go'aankii Golaha Shacabka ku eryay Khayre, Cabdinuur oo meesha ka saarey in ay "dhabar-jab ku tahay heshiiskii Dhuusamareeb" ayaa xusay in coddeynta soo aadan ay xilligeeda ku qabsoomeyso.\nBalse, wuxuu carabka ku dhuftay in ay noqon doonto mid waafaqsan sharciga doorashooyinka iyo dastuurka ku meelgaarka ah ee dalka, taas oo shaki dhalineysa.\nSharciga lagu muransan yahay ee doorashooyinka iyo dastuurka ayaa xeerinaya in coddeynta soo aadan noqoto qof iyo cod, hase ahaatee, saamileyda qaar waxay soojeediyeen in aysan dhici karin lana aado mid dadban.\nIyagoo dooda Villa Soomaaliya ee ah doorashada soo aadan noqto qof iyo cod ku qeexay mid lagu doonayo waqti ku darsi, saamileyda ayaa diidmadooda ku sababaeen in uusan jirin amni iyo dhaqaale lagu aado.\nWallow Cabdinuur ka dhawaajiyey in shirka Dhuusamareeb 3 uu dhacayo, haddana Salwa ayaa ansixinta afarta xeer doorasho ee la isku khilaafay ku sifeeyay "caddeymo muujinaya in Villa Soomaaliya rabto dheereysi".\n"Baarlamaan Al-Shabaab ah"\nSalwa oo sidoo kale ka faalooda arrimaha siyaasadda, ayaa shaaca ka qaadey qaabka madaxda talada haysa ku goobayaan dheereysiga.\n"Wax kasta oo dhacayey markaad fiiriso [soojeedintii] guddiga doorashooyinka, iyo baarlamaankaba wixii ay sameeyeen [eryidii Khayre iyo ansixintii afar xeer doorasho], sidda deg-dega ee madaxweynuhu u soo dhaweeyay; intaba waxay ku tusineysaa in ay diyaarinayaan duruufihii ay ku heli lahaayeen muddo kororsi, arrintaasina dalkan iyo mar-xaladaha uu soo maray meesha laga keenay mid dan u ah maahan," ayuu carabka ku adkeeyay.\nAfarta xeer doorasho ee Aqalka Hoose go'aanka la isku khilaafay uu kasoo saarey ayaa kala ah; metelaada gobolka Banaadir, qoondada haweenka, gobolada waqooyi iyo deegaameynta kuraasta baarlamaanka.\nAfhayeenka Farmaajo oo luuqad adag isticmaalay ayaa Beesha Caalamka ku booriyey in aysan buun-buunin kalsooni kala noqoshada Khayre.\n"Dhismaha hay'addaha dastuuriga ah ayaan ka fileynaa Beesha Caalamka in ay garab istaagaan mooyee, in ficil, xil ka qaadis ama xukuumad la kala eryay in aysan macno weyn noogu yeelin oo aysan nooga dhigin in cirka soo dumaayo," ayuu Cabdinuur ku daray, isagoo sheegay in Soomaaliya ay ka mahadcelineyso taageerada saaxiibada dunida ee dhismaha dowladnimada.\nIsagoo taageeray walaaca Beesha Caalamka ee doorashooyinka soo aadan, Salwa oo xusuusiyey madaxda in dalka "jiho qaldan ku wadaan" ayaa ugu baaqay in ay ogolaadaan wadatashiga saamileyda ee coddeynta soo aadan.\n"Meeshan laba qolo ayaa is haysta; qolo dhaheysa in hay'addaha sharciga ah oo baarlamaanka ugu horeeyo in albaabada loo laabo oo taladu noqoto talo odoyaal iyo afar iyo shan qof ay yeeshaan doorasho dadban qabiil iyo oday garka loo geliyey oo musuqmaasuqii aan ogeyn iyo eex waddanka ay ka dhacdo xataa baarlamaan Al-Shabaab ah maadaama odayaasha ay sii carbuunteen ay soo bixi karo, iyo fekrad oraneysa hay'addaha dastuuriga oo baarlamaanka ugu horeeyo aan xoojino annaga waxaan waafaqsanahay fekradda dambe," ayuu C/nuur ka shanqariyey, isagoo u muuqda mid mar-marsiyo u raadinaya dooda Farmaajo.\nAl-Shabaab ayaa bilooyinkii lasoo dhaafay waxay u yeertay odayaashii soo xulay baarlamaanadii lasoo dhaafay ee Soomaaliya. Wallow aan la ogeyn sababta dhabta ah, waxaa lagu waramay in digniin kama dambeys ah la siiyey.\nFarmaajo oo daahfuray barnaamij ay bil walba ku baxeyso afar milyan\nSoomaliya 18.04.2020. 15:33\nMunaasabada daahfurka ayaa ka dhacday xarunta madaxtooyadda qaranka ee Muqdisho.


Ø Dad ay ciidamad cadawgu xabsiyada u taxaabeeyn.\nØ Khilaafka ciidamada gumaysiga Itoobiya oo cirka isku shareeray.\nØ Meles oo awoodiisu maalinba maalinta ka denbaysa sii daciifayso.\nØ Gudoomiye ku xigeenka OLF oo taageeray kacdoonka ardayda Oromada.\nØ Ereteriya oo soo dhawasay waftiga reer Yurub.\nØ Barnaamuj gaar ah oo aanu ku soo qaadan doono qoraal dheer oo uu Ra`iisal wasaariihi hore ee Soomaaliya Mudane C/Risaaq kaga hadlayo isbalaadhinta Itoobiya iyo suugaan halgameeyd dareenkiina dhaqaajin doonta.\nDad ay ciidamad cadawgu xabsiyada u taxaabeeyn.\nWaxay Bishii hore aakhirkeedii ciidamada cadawga Itoobiya Magaalada Godey & Tuulada Las-dhankeyre oo isku xidha Qabridahare iyo Goday ku xidh xidheeyn, dad shacab ah oy ka mid yihiin:\n· Mohamed Hirmooge.\n· Carab Gama’diid.\n· Dakharre Gama’diid.\n· Ruqiya Xassan khaliif, (oo godey lagu xidhay)\n· Carab Ahmed (carab-dheere).\n· Ahmed Cali Tarawali.\n· Iyo 2/nin oo kale oo Kabtinaag laga soo qabtay oo Las-dharkaynle\n25/3/04, Magaalada Q/daharre waxay ciidamada cadawga Itoobiya ku xidh xidheeyn gabdhahan kala ah:\n· Muxubbo Yuusuf Baynax.\n· Sawda Xaashi Qaloonbi.\n2/4/04 waxay ciidamada xasuuqa iyo xadgudubka xuquuqda insanka ku caanbaxay ee gumaysiga Itoobiya magaalada Sagag xidhxidhen niman ganacsato malable ah, oo\ndegaanka Lagahidda Malab ka soo qaaday, waxaana ka mid ahaa:\n· Mohamed Xassan Qeex\n· Cabdi Iraad.\n· Shariif Bedel.duna ma fiicna\nxadhiga iyo xadgudubka ay ciidamada gumaysiga Itoobiya ku hayaan shacabka Ogaadeenya ayaa waxuu ka mid noqday nolasha caadiga ah ee shacbku maalin walba helo, mana jiraan wax cid u ololaysa xuquuqda aadamaha oo arimahaas ka hadla.\nKhilaafka ciidamada gumaysiga Itoobiya oo cirka isku shareeray.\nWaxaa waayadan dambe aad u sii badanayay, oo gaadhay heer ay adagtahay in wax laga qabto khilaafka ka dhex jira ciidamada gumaysiga Itoobiya dhexdooda, si arintaa wax looga qabto waxay saraakiisha wayaanuhu go`aamiyeen in la badalo inta badan ciidamada gumaysiga Itoobiya ee jooga Ogadeniya.\nSaraakiil sare oo ka tirsan ciidamada gumaysiga ayaa sheegaya in xal aan sidaas ahayn la waayay, kadib markay ciidamadu si xun u gadoodeeyn, ayna ka bateeyn dagaalada joogtada ah ee ay ku hayaan ciidamada wadaniga xoreeynta Ogaadeenya. Goobaha ay kacdoonada joogtada ah ee ciidamadu ka socdaan ayaa waxaa ugu wayn gobolka Jarareed, magaalo madaxdiisa Dhagax-Buur.\nSida aan la socono waxaa ciidamada gumaysiga mudooyinkanba ku badnaa baxsashada ay u baxsanayaan wadamada dariska ah iyo goboladii markii horaba sida qasabka ah looga keenay, waxayna qaar badan oo ciidamada baxsaday ah sheegeen in ay ku adag tahay dagaal aan joho lahay oo lagu gumaadayo dad shacab ah oo aan waxba galabsan in ay maalin walba ka qayb qaataan.\nDhinaca kale ciidamada gumaysiga ee magaalada Yucub fadhiya ayaa 1-2 Bishan April iska dilay Laba Askari oo mid ahaaa Sargaal sare oo ciidamadaas madax ka ahaa, Labadaas askari ayaa la sheegayaa in laysugu aaray kadib markii mid ka mid ah ladilay.\nMeles oo awoodiisu maalinba maalinta ka denbaysa sii daciifayso.\nWariyaha Wakaaladda Wararka Ogadeniya u jooga magaalada Addis Ababa ayaa sheegaya inay aad u sii diciiftay awooda uu Meles Zenawi ku dhex lahaa ururka TPLF ee hogaanka u haya Itoobiya.\nWarku wuxuu kaloo intaas raaciyay inuu Meles waayay taageeradii ay u hayeen dadka u dhashay qoyska uu ka soo jeedo ee Tigreega ah. Waxaa si wayn kor ugu soo kacday taageeradii ay Tigreegu u hayeen xubnihii uu Meles Zenawi ka eryay hogaanka uurka TPLF, kuwaasoo uu qaarna xilalkoodii ka qaaday, qaar kalana uu ilaa iyo hadda xabsiyada cadaabta ee loo sameeyay dadka xukuumadda ka soo horjeeda ku hayo.\nDadka qabiilka Tireega u dhashay waxay ahaayeen awooda kaliya ee Meles uu ku dhaadanayay, balse waxay hadda u muuqataa in awoodaasi ay tahay mid xilligeedii tegay.\nWaxayna sheegayaan warar aanu ka soo xiganay ilo muhiim ah in saraakiil sare oo ka tirsan qowmiyada Tigreegu ay hadda isu diyaarinayaan sidii ay u afganbiyi lahaayeen kaligii taliye Meles Zenawi, taasoo isagana walwal xad-dhaaf ah ku haysa.\nGudoomiye ku xigeenka OLF oo taageeray kacdoonka ardayda Oromada.\nGudoomiya ku xigeenka ururka OLF Bisom Biyo ayaa sheegay in ururka Oromada ee OLF uu taageersan yahay kacdoonka ay ardayda Oromada ahi kaga soo horjeedaan gumaysiga Itoobiya, wuxuu kaloo intaas raaciyay in kacdoonkaasi uu ka dhigan yahay inaan xaqa dadka Oromada ah marna la duudsin karin, sidaasna wuxuu ku sheegay waraysi uu siiyay radyowga Oromada ee SBO.\nGudoomiye kuxigeenku isga oo hadalkiisii sii watay waxa uu yidhi;”Ardaydu waa laf-dhabarka bulshada Oromada ah, waxayna fahmayaan tabaha gumaysiga iyo dhibaatooyinka uu ku hayo dadka Oromada ah”.\nMr. Biyo wuxuu ku boorriyay ardaydan inayna ka caajisin halganka ay kula jiraan xukuumadda wakhtigeedii dhamaaday ee Meles Zenawi oo ay dadkooda ka xoreeyaan gumaysiga Itoobiya.\nEreteriya oo soo dhawasay waftiga reer Yurub.\nDawlada Ereteriya ayaa sheegtay inay si wayn u soo dhawaynayso waftiga heerka sare ah ee ka socda dalalka Yurub ee Casmara soo gaadhay maalintii axadda ahayd, kaasoo la filayo in uu gacan ka gaysto xal u helidda khliaafka xuduudeed ee u dhexeeya Ereteriya iyo Itoobiya.\nBooqshadan waftigani waxay leedahay muhimad wayn, waxaanan filaynaa inay door ka qaadato horumarinta dadaalka loogu jiro xal u helidda dhibaatada, sidaas waxaa yidhi madaxda xafiiska madaxwaynaha Ereteriya Yemane Gebremeskel.\nWaftigani wuxuu isniintii la kulmay madaxwaynaha Ereteriya Isayas Afwerki, waxaana lagu wadaa inuu u dhoofo magaalada Addis Ababa.\nHase yeeshee diblumaasiyiin badan oo arrimahan u dhuun-duleela ayaa sheegay in booqashada waftigani ayna waxba ka beddali doonin wadcigii hore ee uu ku sugnaa xidhiidhka Ereteriya iyo Itoobiya, kaasoo ka sii daray markii ay Itoobiya ku gacan saydhay go’aankii ka soo baxay Qaramada Midoobey ee ku saabsanaa xal u helidda khilaafka xuduudeed ee labada dal u dhexeeya.\nDiblumaasiyiintani waxay sheegeen in bulshada caalamku ay ka caga-jiidayso inay cadaadiso dawlada Itoobiya, si ay go’aanka Qaramada Midoobey u aqbasho. Waxay kaloo intaas raaciyeen in arrimaha Ereteriya iyo Itoobiya ay faraha kala baxeen Maraykanka iyo Midowga Afrika, haddana uu Midowga Yurub oo kaliya ku sii hadhay.\nWaftigani wuxuu ka kooban yahay wasiirka arrimaha dibada ee Irland, wasiirka horumarinta ee Jarmalka iyo wakiillo ka socda Midowga Yurub.


Carlo Anlcelotti ayaa kula taliyay Zidane in uu diido dalabkii tababarenimo ee Bordeaux 2014 – Gool FM\nCarlo Anlcelotti ayaa kula taliyay Zidane in uu diido dalabkii tababarenimo ee Bordeaux 2014\n(Madrid), 22 Sebt 2016 –Tababaraha kooxda Kubadda Cagta Bayern Munich ee Waddanka Jarmalka Carlo Ancelotti ayaa shaaca ka qaaday inuu isagu ahaa ruuxii kula taliyay Zidane in uusan tababare u noqon kooxda Bordeaux sanadkii 2014 ee taa beddelkeeda uu isaga gacan yare u sii ahaado Real Madrid.\n2013-2014 ayaa Macallinka haatan ee Madrid, Zidane waxa uu dalab tababarenimo ka helay kooxda Bordeaux ee Faransiiska, hase yeeshee waa uu diiday, wuxuuna go’aansaday inuu sii joogo Real Madrid oo uu ku xigeen tababare u sii ahaado Ancelotti oo uu waqtigaa macallin u ahaa Real Madrid.\n“Taladii aan siiyay Zidane waxay ahayd inuu ila sii joogo Real Madrid, halkii uu ka aadi lahaa Bordeaux, waxaana uu go’aansaday marka hore in uu tababare u soo noqdo Real Madrid Castilla, taasoo u ahayd khibrad wanaagsan; haatanna waa tababaraha Real Madrid” ayuu Ancelotti u sheegay Wargeyska ‘L’Equipe’ ee Faransiiska.\nAncelotti waxa uu xusay in Zidane uu yahay shaqsi dabci wanaagsan oo ciyaartoyduna aad u ixtiraamaan isla markaana ku najaxay inuu tababarenimadiisa Real Madrid oo loo magacaabay Janaayo 2016.\nDe Lima Ronaldo oo 40 jirsaday (Maxaad ku xasuusataa Il Fenomeno?)\nKooxda Real Madrid oo ka warbixisay xaaladda caafimaad ee Casemiro


Duqeyn ka dhacday Gobolka Jubbada hoose oo lagu dilay Saraakiil Shabaab ka tirsan – idalenews.com\nKismaayo(INO)- Wararka ka imaanaya Gobolka Jubbada Hoose ee Koonfurta Somaliya ayaa sheegaya in Duqeyn xalay ka dhacday Deegaanka Galoolshinbe lagu dilay Saraakiil ka tirsan Ururka Shabaab.\nDuqeyntaan oo ay si wadajir ah u fuliyeen ciidamo ka tirsan kuwa Mareykanka ee jooga Somaliya, ayaa waxaa ku wehlinaayay ciidamada DANAB ee Xooga dalka Somaliya, iyaga oo beegsaday Saraakiil ka tirsan Ururka Shabaab.\nDeegaanka Duqeynta ay ka dhacday ayaa Kismaayo, wuxuu u jiraa 60-KM waxaana lagu magacaabaa Galoolshinbe, balse Shabaab ayaa ka bedelay magacaasi oo u bixiyay Deegaanka Qudus, dadka ku nool deegaankan waxa ay u yaqaaniin magaca Qudus.\nAfar xubnood oo Ururka Shabaab ka tirsan ayaa lagu dilay Duqeynta ka dhacday Deegaankaasi, waxaana ka mid ahaa xubnaha la dilay Macalin Sahal oo ahaa Guddoomiyihii Shabaab ee Deegaaka Galoolshinbe/Qudus sida Dhacdo.com ay u xaqiijiyeen Saraakiil ka tirsan ciidamada Xooga Somaliya.\nHowlgalka lagu dilay Xubnahan Shabaabka ka tirsan oo ahaa mid qorsheysan ayaa dhacay Saqdii Dhexe ee xalay, xilligaasi oo Deegaanka laga hurday, balse dadka mar kaliya ay ku soo baraarugeen jugta Duqeynta Diyaaradaha ay fuliyeen.\nDadka Deegaanka Galoolshinbe, ayaa cabsi xoogan dareemaya maanta waxaana ay ka cabsi qabaan in Shabaab ay dadka kula dhaqaaqaan qab qabsho ku aadan inay ku tuhmaan bixinta macluumaadka ku aadan weerarkii qorsheysnaa ee xalay dhacay.\nCiidamada Kumaandooska ayaa la sheegay inay dhulka u daateen oo ay soo qabteen Maxaabiis ka tirsan Ururka Shabaab, sida ay macluumaadka nagu siiyeen Saraakiisha Ciidamada Xooga dalka Somaliya.\nMuddooyinkii dambe waxaa sii kordhaya weerarada qorsheysan ee ay fulinayaan ciidamada Mareykanka ee Somaliya jooga iyo ciidaka DANAB oo ka tirsan Xooga dalka Somaliya, balse u tababaran fulinta weerarada qorsheysan.\nDhageyso: Sheekh Shariif “Waxba kama ogeyn heshiiskii Badda, laakiin sheeko la siyaasadeeyay waaye”\nSomali, foreign forces raid Al shabaab base in Somalia


Muhiimadda iyo kala soocida baakadaha | Abuurista khadka tooska ah\nMuhiimadda iyo kala soocida baakadaha\nJorge Neira | | Design Graphic, Dhiirrigelinta\nKu filan cawlada caadiga ah, laba jibbaaran iyo weel fudud. Waxaan hadda u tagnaa kan ugu casrisan oo ka wada hadalno hab cusub si kor loogu qaado wax soo saarka laga bilaabo waqtiga aad haysato baakadaha ama "muuqaal" midig gacmahaaga.\nMaanta waxaan kuu sheegeynaa xirmooyinka caanka ah, hal abuur iyo nidaamka soo bandhigida asalka ahón taasi waxay leedahay wax la mid ah muuqaal kasta oo kale waana inay ka samaysan yihiin warqad ama kartoon. Waxaan aragnay in sheyga aan ku duubeyno sheyga aan u isticmaalno inuu saameyn badan ku yeesho, laakiin hadii aan wax dhihi karno waa taas tani waa kedisá Médhammaan MáWaxaa loo isticmaalaa sida baakadaha\n1 Baakadaha waxaa loo isticmaali karaa wax walba\n2 Casriga iyo isbadalada naqshadahaaga\n3 Faa'iidooyinka baakadaha iyo waxaad u isticmaali karto!\n4 Faa'iido-darrooyinka baakadka: Wax walbaa uma wanaagsana sidii la mooday\nBaakadaha waxaa loo isticmaali karaa wax walba\nXitaa sanduuq fudud oo buskud ah ama bariis laga keenay Shiinaha, waad isticmaali kartaa e médhammaan baakadahaXitaa waxay u adeegtaa abuurista bandhig asal ah oo ka farxiya isha macaamiil kasta oo arka oo go'aansada inuu iibsado badeecadaada. Intaas waxaa sii dheer, waa mid ka mid ah agabyada ugu badan ee meesha yaal, maadaama aan siin karno qaabka aan dooneyno.\nDhanka kale waxaan daabici karnaa midabka aan ubaahanahay waana shiraac kufilan oo lagu ciyaaro xarfaha, maxaad intaa kabadan codsan kartaa?\nWaxa aan maskaxda ku hayno waa inay taasi tahay wax aad u fácil of isticmaal kaas oo aad ku abuuri karto dhinacyo badan. Maanta waxaan kuu soo qaadaneynaa tusaalooyin ka mid ah raggaas oo aan rajeyneyno inaad jeceshahay oo ku dhiirrigelin doonaan!\nCasriga iyo isbadalada naqshadahaaga\nWeligaa ma tixgelisay inaad dib u isticmaasho farshaxan garaaf ah dhowr jeer, laakiin bandhigyo kala duwan? Hagaag, jawaabta ayaa ah inaadan mar dambe yeelan doonin madax xanuunkaas maxaa yeelay waxaad awoodi doontaa inaad dib u warshadayso dhamaan nashqadahaaga.\nHadda, kaliya adoo ku badbaadinaya shaqadaada dhowr jeer, waxaad durba hubineysaa dadaalkaaga marka aad runtii u maleyneyso inay lagama maarmaan tahay in lagu celiyo oo laga dhigo mid dhalaalaya, markaa hadda ku filan in la siiyo a úWaxaan u isticmaalaa oo keliya shuqulladaada oo dhan, dib u warshadaynta.\nFaa'iidooyinka baakadaha iyo waxaad u isticmaali karto!\nSanadihii la soo dhaafay, tiro badan ilaha hal-abuurkaón baakadaha ama baakadaha mashaariicda, iyada oo ujeedadu tahay helitaanka kala duwanaanta astaanta.\nMa ahan ilaa dhowaan in shirkadaha waaweyni ay dadaalkooda geliyeen inay horumariyaan mashaariic abuurón, udub dhexaad Baakadaha farshaxanka halka ujeedooyinka ugu dambeeya ay aad u kala duwan yihiin: hel hagaajin iyo waxtar leh oo u turjumaya kharashka hawlgalka oo hooseeya, soo bandhigida xalal waara oo jawi ahaan u habboon, hagaajinta amniga iyo kalsoonida dhammaan hawlgallada, ku dar nolosha iyo asal ahaanta badan\nShirkad waliba waxay leedahay sawirka faraha waxayna ku guuleysataa tan adoo xoojinaya qaab lagu soo celin karo alaabtiisa, laakiin isbedello yar ku yimaada soo bandhigideeda oo had iyo jeer ku jira nuxurka waxa ay sheydu lafteeda tahay.\nFaa'iido-darrooyinka baakadka: Wax walbaa uma wanaagsana sidii la mooday\nDhibaatada ugu weyn ee baakidhku waa wareegga nolosha ee gaagaaban, oo loo tarjumay a saameynta sare ee deegaanka, maadaama waxyar uun ka dib abuurkeedii ay noqonayso hadh. Mid kasta oo ka mid ah macaamiisha, hal dhinac ama mid kale, wuxuu hayaa weelka dhowr maalmood illaa iyo inta ay u muuqato inay tahay wax aad u qurux badan ama illaa iyo inta aysan faragelinaynin ku haysashada qolka, laakiin xaqiiqadu waxay tahay in marka daqiiqadahaas ayaa imanaya, waa wax aad u adag in laga fikiro in deegaanku aanu qaadan doonin dhibaatada.\nSababaha ilaalinta awgeed, tusaale ahaan, gaadhigii oo dhanón qashinka wuxuu leeyahay meerto nololeed aad u dheer, si loo hubiyo joogtaynta ugu badan loona yareeyo raadadka kaarboonka iyo qiiqa CO2 labadaba silsiladaha sahayda ee ka baaraandegaya iyo codsiyada lagu beddelayo. Bulshooyin aad iyo aad u tiro badan ayaa waxaa kiciya a wacyiga deegaanka ku kordhaya macaamiisha, ku dar fikradan siyaasadooda daryeelka deegaanka.\nWadada buuxda ee maqaalka: Hal-abuurka internetka » General » Design Graphic » Muhiimadda iyo kala soocida baakadaha\nCV asalka ah


Farmaajo oo digniin kasoo saaray doorashada, ID Kaar-yada iyo.... - Caasimada Online\nHome Warar Farmaajo oo digniin kasoo saaray doorashada, ID Kaar-yada iyo….\nFarmaajo oo digniin kasoo saaray doorashada, ID Kaar-yada iyo….\nMuqdisho (Caasimada Online) – Ra’iisul wasaarihii hore ee Soomaaliya Maxamed Cabdulaahi Farmaajo ayaa ka hadlay markii ugu horeysay kaararka aqoonsiga ee dhawaan lagu soo rogay shacabka ku sugan magaalada Muqdisho ee xarunta dalka Soomaaliya.\nMaxamed Cabdulaahi Farmaajo, wuxuu sheegay in dowlada Soomaaliya looga baahan yahay iney kaararka aqoonsiga si lacag la’aan ah ugu sameyso halkii dhaqaalo laga qaadi lahaa, maadaama ay Soomaali yihiin.\nFarmaajo, ayaa sidoo kale sheegay shacabka Soomaaliyeed aysan awoodin iney iibsadaan kaararka aqoonsiga, ayna jiraan dad barakacayaal oo mararka qaar aysan awoodin iney nolol maalmeedkooda heelaan.\n“Kaararka aqoonsiga wax sahlan ma ahan waxay u baahan tahay in Baarlamaanka la geeyo la ansixiyo, horay waxaan u ogeyn in Baarlamaanka uu joojiyay arrintaas, dad aan awoodin ayaa jira oo lacagaha bixin karin, dowladda hada waqtigeeda dhamaanaya waa in dadka ay si bilaasha h ugu sameeyaan”ayuu yiri Farmaajo.\nDhinaca kale Farmaajo ayaa digniin kasoo saaray in dhaqaalaha dadweynaha aan loo adeegsaday doorashada sanadkaan ka dhaceyso dalka Soomaaliya, wuxuuna sheegay in hantida qaran ay tahay mid lama taabraan ah.\n“Waxaa ugu baaqayaa Madaxda dowladda in aanay hantida shacabka ka dhaxeysa aanay doorasho lagu gelin, waxaa codsanayaa in mushaaraadka shaqaalaha dowladda iyo ciidamada qalabka sida la siiyo, waxaa ognahay Madaxweynaha iyo Ra’iisul Wasaaraha labaduba yihiin musharax”ayuu yiri Ra’iisul Wasaarihii hore Farmaajo.


Daah-fur loo Sameeyey Mashruuca Biyo-ballaadhinta Hargeysa Iyo Madaxweyne Siilaanyo oo ka Qaybgalay - #1Araweelo News Network | #1Araweelo News Network\nDaah-fur loo Sameeyey Mashruuca Biyo-ballaadhinta Hargeysa Iyo Madaxweyne Siilaanyo oo ka Qaybgalay\nMadaxweyne Silanyo oo furay mashruuca Biiyaha Hargeysa\nHargeysa (ANN) Madaxweynaha Jamhuuriyadda Somaliland Md. Axmed Maxamed Siilaanyo, ayaa ka qaybgalay daah-fur loo sameeyey mashruuca biyo-ballaadhinta caasimadda Hargeysa ee deegaanka Geed-deeble oo maraya dhigista beeb cusub iyo ceelal dheeraad ah.\nMadaxweynaha oo ay wehelinayeen masuuliyiin ka tirsan dawladda iyo wakiillo ka kala socday dalalka iyo hay’adaha qaadhaan-bixiyayaasha taageera Somaliland, gaar ahaan Midowga Yurub iyo Sanduuqa Horumarinta oo iyaguna maalgeliyey mashruucan oo ay ku bixiyeen bixiyey lacag dhan 15 milyan Uuro iyo $8.6 dollar siday u kala horreeyaan, ayaa kormeeray deegaanka Biyo-shiinaha oo ay ka socoto qodista iyo xidh-xidhka dhuumahan cusub iyo weliba goobta ay yaalaan qalabka lagaga shaqaynayo qalabkan, kuwaas oo markii dambena ka qaybgalay xaflad ballaadhan oo Wakaaladda Biyaha iyo hay’adda UN-HABITAT daah-fur uga dhigayeen bilowga beebka cusub iyo guud ahaan shaqada ilaa hadda la hirgeliyey.\n“Mashruucu waxa uu ka koobanyahay; qaybta dhigidda beebka cusub oo ah 600mm lagan soo qaadayo Geed–deeble ilaa Barkada kaydka ee Hargeysa oo dhererkeedu yahay 23 Km, dhisidda Barkada kaydka iyo kaamka wayn ee laga hirgalinayo Geed-deeble, qodida afar ceel biyood oo midkiiba hoos loo qodayo 180 mitir, lagana qodoyo Hora-haadley, dhisidda kaam biyo-soo-tuur cusub oo la hirgeliyo Geed-deeble. Dhuumahan cusub ee lagu beddelayo beebkii hore oo jiray 40 sannadood, waa kuwa leh tayo aad u sarraysa, taas oo kor u qaadi doonta biyo-soo-saarka, lana qorsheeyey inay soo saarto 20 milyan oo litir biyo ah maalintii, halka waqtigan la soo saaro 9 milyan litir maalintii.” Sidaa waxa lagu yidhi war-saxaafadeed ay si wadajir ah u soo saareen maalgeliyayaasha iyo fuliyayaasha mashruucani.\nMaareeyaha Wakaaladda Biyaha Hargeysa Md. Ibraahim Siyaad Yoonis, ayaa khudbad dheer oo uu xafladda ka jeediyey kaga warbixiyey taariikhda uu soo maray habka biyaha qasabadaha ee magaaladu cabto ee ka yimaada deegaanka Geed-deeble oo la aasaasay sannadkii 1972-kii oo dawladda Shiinuhu ku samaysay si mucaawano ah, laguna saleeyey qiyaasta dadkii markaa ku noolaa oo tiradoodu ahayd 150 ilaa 180 kun oo qof, balse wixii intaa ka dambeeyey oo aan wax ballaadhin ah lagu samayn nidaamkan iyo tirada dadweynaha ku dhaqan caasimaddu aad u sii kordhaysay ay keentay biyo yaraan. Sidaasi darteedna, xukuumadda Madaxweyne Siilaanyo markii talada ay qabatay bilowday dadaal wayn oo gashay kadib ku guulaysatay mashruucan oo intiisa badan uu bixiyey ururka Midowga Yurub iyo qayb lagaga daray Sanduuqa Horumarinta Somaliland ee SDF, isla markaana ay soo raaceen kuwa kale.\n“Mashruucan oo hadda meel fiican maraya, dhigista iyo xidh-xidhida beebka cusub waxa ilaa hadda dhammaaday qiyaas ahaa 2KM, afar ceel oo laga qodayo dooxa Hora-haadlay waxa dhammaaday laba ka mid ah, kii saddexaadna wuu socdaa,” ayuu yidhi Mr. Ibraahim, waxaannu intaa ku daray, “Waxa kaloo noo muuqatay in marka biyaha la soo gaadhsiiyo magaalada loo baahan yahay in la gaadhsiiyo degmooyinka si siman, nidaamka maanta jiraana aannu saamaxayn oo qaadi karayn biyaha intaa le’eg. Sidaa darteed, waxaannu ka hawlgalnay in aannu raadino lacag kale oo wax lagaga qabto habka qaybinta biyaha gudaha magaalada, kadibna waxaannu ku guulaysanay in Baanka Horumarinta u qaabilsan Jarmalku uu ugu deeqay lacag dhan 21 milyan Euro, iyadoo lacagtaa shanta degmo ee Axmed Dhagax, Maxamuud Haybe, Gacan-libaax, 26 June, iyo Kood-buur mid walba loogu samayn doono Barkad wayn iyo beebabka xaafadaha gaadhsiinayaa biyaha. Waxaanna hadda socda xayeysiinta qandaraasyada hirgelinta iyo samaynta mashruucan.\nWaxaannuna rajaynaynaa in marka uu mashruucani dhammaado uu wax badan ka qaban doono biyo la’aantii ka taagnayd magaalada Hargeysa muddada 24 sanno ah.”\nWaxa kaloo uu xusay heshiis ay la galeen Baanka Adduunka oo lagu qodi doono lix ceel oo cusub oo lagu kordhinayo biyaha soo gaadhaya magaalada Hargeysa ee Geed-deeble, isla markaana wadahadal u socdo Baanka Horumarinta ee Afrika iyo shirkadda CocaCola.\nDhinaca kale, Madaxweyne Axmed Siilaanyo oo khudbad ka jeediyey xafladda daah-furka, ayaa sheegay in dawladdu dadaal xooggan ugu jirto helitaanka iyo soo saarista biyo nadiif ah ee caasimadda iyo guud ahaan dalka, waxaannu si wayn ugu mahadceliyey dawladaha iyo hay’adaha gacanta ka gaystay mashruucan biyo-ballaadhinta Hargeysa.\nMd. Siilaanyo oo ka hadlayey mashaariicda biyaha Hargeysa iyo muhiimadooda, waxa uu yidhi, “Dawladdaydu waxay isku hawshay sidii dalkani u heli lahaa biyo, dalka guud ahaan, gaar ahaanna Caasimadda oo in muddo ahba uu ka socday mashruuca biyo-ballaadhinta ee aynu maanta joogno. Mashruucan biyaha ee Hargeysa waxa ku baxaya xaddi lacageed oo gaadhaysa Konton Milyan oo Dollar-ka Maraykanka ($50,000,000).\nWaxa kaloo jira mashruuca Xumbo-weyne oo isagana ay maalgelisay dawladda Isu-tagga Imaaraadka Carabta, kaasoo isna hawshiisii gacanta lagu hayo. Waxaan rajaynayaa marka mashaariicdani dhammaato in dhibaatadii ka taagnayd biyaha caasimadda Hargeysa laga bogsan doono.”\n“Walaalayaal, biyuhu waa noloshii, waxaanay leedahay muhiimad iyo mudnaan, annagoo taa tixgelinayna, waxaanu isku daynay tallaabo kasta oo dhibtan lagaga bixi karo iyo cid kasta oo naga caawin karta in aannu la kaashanno, waxaanna Ilaahay mahadii noo suurtagalay hawsha ballaadhan ee aad indhihiina ku aragtaan waqti dhawna laga cabi doono haddii Ilaahay ka dhigo,” ayuu hadalkiisa ku soo ururiyey Madaxweyne Siilaanyo.\nWaxa kaloo madashaasi hadallo ka jeediyey Wasiirrada Qorshaynta iyo Biyaha – Dr. Sacad Cali Shire iyo Baashe Cali Jaamac, Maayarka Hargeysa Md. Cabdiraxmaan Soltelco, Xaaji Cabdikariim Xuseen (Cabdi-waraabe), Guddoomiyaha shirkadda Telesom Cabdikariim Maxamed Iid, Marwo Edna Aaden, Oday Mawliid oo ku hadlayey afka bulshada deegaannada shaqada mashruucani ka socoto, masuuliyiin iyo wakiillo ajaanib ah oo ay ka mid yihiin; Dragan Tatic iyo Marco oo matalayey UN-HABITAT, Ms. Michael Loacker oo ka socotay Midowga Yurub, Michale Thyge oo ah madaxa mashaariicda ee DANIDA iyo Anthony Njue oo ah madaxa dhaqaalaha ee SDF, kuwaas oo dhammaantood soo dhaweeyey mashruucan iyo waxtarkiisaba.


Sidee buu u dhacay Afgembigii wadanka Suudaan? (Dhagayso Warbixin) – Radio Alfurqaan | Xarunta Wararka Sugan\nSidee buu u dhacay Afgembigii wadanka Suudaan? (Dhagayso Warbixin)\nOn Jun 29, 2019 3,215 0\nMarkii ugu horeysay waxaa la helay macluumaad iyo xogo cusub oo ka waramaya sida uu u dhacay afgembigii talada looga tuuray Cumar Xasan Al-bashiir, madaxweynihii hore ee wadanka Suudaan, waxaana macluumadan laga helay ilo kala duwan oo katirsan golaha milliteriga, kuwaas oo si gooni gooni ah ula hadlay telefeshinka Aljazeera.\nQorshaha afgembiga ee Al-bashiir waxaa lagu dejiyay gudaha gaari dagaal, waxaana adkeyd in arinkaas shirar caadi ah looga hadlo, cabsi laga qabay awgeed in warka uu gaaro madaxweynaha, kadibna uu tallaabooyin qaado.\n5-tii bisha April oo ahayd maalinnimo jimco ah ayaa kulan ballaaran wuxuu ka dhacay xaafadda Kaafori, oo ay deganyihiin inta badan masuuliyiinta talada haysa, wxaana kulanka ragga kasoo qeybgalay kamid ahaa Cumar Xasan Al-bashir, kaas oo si lama filaan ah ragga kulanka kasoo qeygalay u waydiiyay Aawey Xamiidtii, oo hadda ah ku xigeenka madaxa golaha milliteriga.\nWaxaa jiray kala aragti duwanaansho u dhexeysay Xamiidtii iyo madaxa ciidanka qalabka side, balse Albashiir walwal badan kama muujin arinkaas, balse wuxuuba u arkayay iney dani ugu jirto, waxaana dhici karta inuu kamid ahaa ragga hurinayay.\nMaalintii xigtay ee Sabtida, saraakiil katirsan ciidamada Amaanka ayaa ka hor leexday dadka bananbaxyada ka dhigayay qeybo kamid ah magaalada Al-khardhuum, waxaaana dadkii u suragashey iney soo buux dhaafiyaan afaafka hore ee taliska guud ee ciidanka milliteriga.\nArintani waxay ahayd qodob hor leh oo kiciyay khilaafaadka u dhexeeya milliteriga iyo madaxweynaha, waxaana Al-bashiir ka go’neyd inuu adeegsado awoodiisa kama dabeysta ah, si uu uga fadhiyo kursiga madaxtinimada.\nIsniintii, waxaa madaxweynaha kulan la yeeshay wasiirka arimaha difaaca Ciwad bin Cowf, iyo taliyaha ciidamada Kamaal Cabdil-macruuf, waxaana ay si dadban ugala hadleen suurtagalnimada in madaxweynaha uu jagada baneeyo, si loo dejiyo carada shacabka.\nQaabka ay saraakiishani madaxweynaha ugu gudbiyeen aragtidooda wuxuu aha qaab diblumasiyadeed, balse Al-bashiir ma muujin xamaasad ku aadan arinkaas, wuxuuna u arkay iney tahay ixtimaal aan meesha ku jirin.\nMaalinba maalinta xigta, waxaa aad usoo badanayay dadka bananbaxyada ka dhigaya afaafka hore ee xarunta dhexe ee ciiidamada, waxaana lagu duul darreystay qorshyaal lagu doonayay in la eryo, sababo ku aadan dadka oo adkeysi muujiyay, iyo saraakiisha dhex iyo kuwa yar yar oo la tacaadhufey dadka shacabka ah.\n9-kii April oo ahayd maalin Talaado ah, waxaa uu Cumar Al-bashiir dib ugu laabtay hogaamintii xisbigiisa oo maalmo kahor uu ku wareejiyay Axmad Haaruun. Kulanka oo ahaa mid ballaaran waxaa uu intiisa badan ahaa mid dhinacyadu ay isku dhaleeceynayeen.\nHalkan ka dhagasyo Warbixin Sida uu u dhacay afgembigii Suudaan.


Friday January 03, 2020 - 11:26:55 in Wararka by Liibaan Jeexoow\nWararka ka imaanaya Ciraaq ayaa sheegaya in ciidamada Mareykanka ay dileen Jeneraal Qaasim Suleymaani oo ahaa taliyaha guutada Feylaq Qudus oo ah guuto Iiraan uqaabilsan dagaallada ka dhanka ah muslimiinta Sunniga caalamka gaar ahaan wadamada Carabta.\nWar rasmi ah oo kasoo baxay wasaaradda Gaashaandhigga Mareykanka ayaa lagu sheegay in weerarka lagu dilay Jeneraal Suleymaani uu amarkiisa bixiyay Donald Trump.\nMas'uuliyiin katirsan xukuumadda Shiicada Ciraaq ayaa warbaahinta u xaqiijiyay in diyaarad aan duuliye laheyn ay gaari nuuca raaxada ah ku duqeysay garoonka Baqdaad waxaana duqeynta ku dhintay Jeneraal Suleymaani iyo Abu Mahdi Al Muhandis oo ahaa ku xigeenkii hoggaamiyaha Maleeshiyaadka Xashdiga.\nJeneraalka ladilay ayaa ka yimid magaalada Dahraan ee Iiraan wuxuuna kasoo degay magaalada Baqdaad, saraakiisha Maleeshiyaadka Xashdiga waxay xaqiijiyeen in ay u aargudi doonaan hoggaamiyaasha laga dilay.\nDowladda Mareykanka ayaa sababta ay udishay Jeneraal Suleymaani ku sheegtay in uu halis ku ahaa ammaanka danaha Mareykanka ee Ciraaq iyo mandiqadda Bariga dhexe oo idil.\nSaacado kadib markii ladilay Qaasim Suleymaani ayay dowladda Mareykanka amar kusiisay muwaadiniinteeda Ciraaq ku sugan in ay si degdeg ah wadankaas uga baxaan si ay uga badbaadaan jawaab celinta ka immaan doonta Iiraan.\nWaa Kuma Qaasim Suleymaani?\nQaasim Suleymaani ayaa ku dhashay magaalada Qum sanadii 1955-dii wuxuu kamid ahaa saraakiisha ay sida aadka ah isugu dhowyihiin Aayatullaah Cali Khumeyni oo ah hoggaamiyaha Ruuxiga Iiraan.\nTan iyo markii uu soo hana qaaday wuxuu usha uhayay hoggaaminta maleeshiyadka Shiicada ah ee dibadda ka dagaallama kuwaas oo loo yaqaan Liwaa' Alqudus.\nTodobadii sanadood ee lasoo dhaafay ayuu Qaasim hayay muhiimadda ugu weyn ee Iiraan ku leedahay dibadda oo ah in dhulalka Muslimiinta Sunniga ah lagu faafiyo Fikirka baadilka shiiciga ah lagana hortago kacdoonadii Guga Carabta ee afka ciidda loogu daray dawaaqiiddii madaxa adkaa ee dowladaha Carabta maamulayay.\nSuleymaani wuxuu kumanaan maleeshiyaad ah udaad gureeyay wadamada Ciraaq, Suuriya iyo Lubnaan waxayna maleeshiyaadkaas oo boqolaal kun ah ay dagaal ba'an lagaleen xoogagga Sunniga ah.\nJeneraalkan ladilay ayaa sanaddii 2012 amar kusiiyay maleeshiyaadka Ururka Xisbullaah in ay farageliyaan Suuriya isagoona maleeshiyaad shiico ah kasoo daad gureeyay daafaha caalamka islamarkaana kula dagaallamay muslimiinta Sunniga ah.\nSanaddii 2014 wuxuu Ciraq ka abaabulay maleeshiyaadka loo yaqaan Xashdiga isagoo iclaamiyay dagaal aan loo aaba yeelin oo ka dhan ah muslimiinta Sunniga ah, maleeshiyaad Iiraaniyiin ah oo xuduud beenaadka kasoo tallaabay ayaa qabsaday gobollada Salaaxudiin,Al Anbaar iyo Dayaala halkaas oo kumanaan Sunni ah ku gummaadeen.\nQaasim Suleymaani wuxuu ahaa dilaa dilkiisana waxaa ku farxi doono muslimiinta Sunniga ah ee ku dhaqan Ciraaq iyo Shaam, sababta uu Mareykanku udilay ayaa lagu sheegay weerarkii qarbudaadda ah ee isbuucii lasoo dhaafay ay Kooxo shiico ah ku qaadeen safaaradda Mareykanka ee Baqdaad.


Waanwaan laga dhex waday DF iyo Musharaxiinta oo guul-darreystay | KEYDMEDIA ONLINE\nWaanwaan laga dhex waday DF iyo Musharaxiinta oo guul-darreystay\nWaanwaan billaabatay shalay ilaa xalay, taasoo u dhaxaysa RW Rooble iyo qaar kamida xubnaha midowga musharaxiinta ayaa lagu guuldrreystay.\nMUQDISHO, Soomaaliya - Xubno ay kamid yihiin Madaxweynaha Galmudug Axmed Qoorqoor, Senatar Cabdi Xasan Cawaale Qeybdiid iyo Xildhibaano ayaa saacadihii lasoo dhaafay doonayay inay kulan siiyaan Ra’iisul Wasaare Rooble iyo Musharaxiinta, arrintaasi ayaa suuroobi weysay kaddib markii ay adkaatay kulansiintooda.\nWararka ayaa sheegaya in golaha midowga musharaxiinta Madaxweynaha Soomaaliya 2021 ay shuruud ku xireen la kulanka Ra’iisul Wasaare Rooble, taasi oo ah in marka hore xukuumaddu ay cudur-daar iyo raalli-gelin buuxda ka bixiso rabshadihii 19-Febaraayo ka dhacay magaalada Muqdisho, taasi oo lagu weeraray xubno kamida golaha midowga musharaxiinta oo rasaas la huwiyay, iyadoo sidoo kalena madaxweynayaashii hore iyo guddoomiyihii baarlamanka lagu weeraray Hotel kii ay dagganaayeen.\nXukuumadda ayaa u adeegsatay rasaas nool-nool baajinta bannaanbixii 19-ka Febaraayo, sidoo kale waxaa la weeraray qaar kamida musharaxiinta Hotel ay dagganaayeen kaasoo ay ka agaasimayeen Isku soo baxa, RW Xukuumadda oo hadlay dhacdadaasi kaddibna wuxuu sheegay in aysan raalli ka noqoneyn in dalka la galiyo xaalad adag, isagoo mucaaradka ku eedeeyay waxa ay wadaan in ay tahay in ay burburiyaan nidaamka dowladnimo, shacabkana ku boorriyay in ay iska diidaan.\nXubnaha soo agaasimay kulanka ee ukala dab-qaadayay labada dhinac ayaa ku guuldarreystay in ay ku qanciyaan in xukuumaddu aqbasho in ay raalli gelin ka bixiso falkii ay ku kacday 19-ka Febaraayo iyo sidoo kale in ay ku qanciyaan xubnaha midowga musharaxiinta in ay shardigaas la laabtaan, kulankana aqbalaan.\nXukuumadda ayaa mar kale ku dhawaaqday in aysan aqbali doonin iskusoobax, iyadoo sheegtay in 26 -ka Febaraayo aan la qaban karin wax bannaanbax ah oo lagu diidan yahay ama lagu taageerayo dowladda Soomaaliya.


Madaxweynaha Soomaaliya Xasan Sheekh Maxamuud oo khudbad ka jeediyay shir looga hadlayey xawaaladaha | SAHAN ONLINE\nMadaxweynaha Soomaaliya Xasan Sheekh Maxamuud oo khudbad ka jeediyay shir looga hadlayey xawaaladaha\nMadaxweynaha Jamhuriyadda Federaalka Soomaaliya, Mudane Xasan Sheekh Maxamuud ayaa khudbad ka jeediyay shir sare oo madaxda dalalka xubnaha ka ah urur goboleedka IGAD ay kaga doodayeen doorka xawaaladaha ay ka qaadan karaan maalgashiga barnaamijyada horumarinta.\nShirkan oo ka dhacay magaalada Addis Ababa, ayaa barbar socda Shirweynaha 3aad ee Caalamiga ee Maalgashiga Mashaariicda Horumarinta ee ay soo qabanqaabisey Qaramada Midoobay.\nMadaxweyne Xasan Sheekh Maxamuud ayaa ugu horeyn u mahadceliyey dalalka beesha caalamka ee uu iskaashiga kala dhexeeyo Soomaaliya, shirkadaha xawaaladaha iyo Soomaalida qurba joogta ah, doorka ay ka qaataan kobcinta dhaqaalaha dalka ee dhinaca fududeynta xawaaladaha.\n‘’Lacagta loo soo xawilo Soomaaliya waxay muhiim u tahay nolosha malaayiin qof oo ay saameeyeen abaaro iyo fakhri ka jira dalkeena. Waxaa kale oo ay lacagtaasi gacan ka geysataa dib u dhiska uu qarankeena u baahan yahay. Lacagta loo soo xawilo Soomaaliya waxaa sannadkii lagu qiyaasaa ku dhowaad 1.5 bilyan oo dollar, taas oo qiyaas ahaan gaareysa boqolkiiba konton dakhliga waddanka soo gala. Waxaa iyana xusid mudan in dad gaaraya boqolkiiba afartan shacabka Soomaaliya ay ku tiirsan yihiin lacagtaasi la soo xawilo’’ ayuu yiri madaxweynaha.\nMadaxweynaha ayaa khudbaddiisa sidoo kale ku xusey in xawaaladaha aaney muhiim u ahayn Soomaaliya oo keliya, balse ay kaalin muuqata ka qaataan dhaqaalaha dalal badan oo soo koraya.\n‘’ Xawaaladaha waa qeyb ka mid ah ilaha dakhliga xooggan ee soo gala dalalka soo koraya. Lacagtaasi waxay si weyn uga badan tahay deeqaha rasmi ahaan dhinaca horumarinta loo siiyo dalalka soo koraya. Sannadkii la soo dhaafey waxaa qiyaasta lacagaha loo soo xawilo dalalka soo koraya ay gaareysey 436 bilyan oo dollar, welina way sii kordheysaa. Tusaale ahaan Kenya waxaa la filayaa in lacagta xawaaladaha loogu soo diro ay sare u kacdo 10%, halka Uganda-na la filayo inay sare u kacdo 15%”.\nMadaxweynaha ayaa xusey in tallaabooyinkii dhowaan lagu xirey xawaaladaha lacagta u soo dira Soomaaliya iyo dalalka gobolka ay Soomaaliya walaac weyn ka qabto, maadaama ay taasi dhalin karto in si sharci-darro ah lacagaha la isugu diro, isla markaana kooxaha argagixisada iyo dembiileyaasha ay ka ishaasi ka faa’ideystaan.\n‘’Dowladda Soomaaliya way ogsoon tahay baahida loo qabo in la sameeyo nidaam hufan oo lagu xakameynayo lacagaha sida sharci-darrada ah la isugu gudbiyo iyo ka hortagga lacagaha ku dhaca gacanta kooxaha argagixisada. Waxaa inagu hor gudban caqabado badan, hanaanka sharci iyo nidaaminta adeegga maaliyadda ee dalkeena weli ma dhameystirna, waxaana jirta baahi ah in la abuuro nidaam u suuragelinaya Baanka Dhexe ee Soomaaliya inuu maamulo lacagaha la isu diro, ee gudaha iyo dibedda u kala gudbeysa’’.\nMadaxweynaha Soomaaliya Mudane Xasan Sheekh Maxamuud ayaa sidoo kala xusey in dhowaan magaalada Washington lagu dhisey guddi la talin ah oo ka kooban, Baanka Adduunka, Hay’adda Lacagta Adduunka (IMF), Britain iyo Mareykanka, kuwaas oo taageeri doona hawlaha guddiga gaarka ee Soomaaliya ee qaabilsan kobcinta awoodda Baanka Dhexe ee Soomaaliya uu ku sameyn karo nidaam lagu maamulo shirkadaha xaawaladaha, dushana lagala socdo dhaqdhaqaaqa lacagaha la isu diro.


Cajalad-bireedka Aluminium Is-Dhaawacay |\nIs-Dhaawaca Cajaladda Aluminium-ka\nMEIYUAN waa soo -saare iyo soo -saare cajalad laga keenay Shiinaha.\nDhumucda cajalad-bireedka aluminium-ka-dhaawacan wuxuu u dhexeeyaa 30 micron illaa 75 microns, ballac 48mm, 50 mm, 100mm, iwm, dherer10m illaa 200m ama dherer kasta oo caado ah.\nCajaladda Aluminium-ka-Dhaawaca Aluminium-ka ayaa ah alwaax aluminium saafi ah oo jilicsan/PET-Foil Laminating oo ah kaalmeynta, oo lagu daboolay wax-qabad sare oo ku-saleysan/emulsion acrylic cadaadis-xasaasi ah oo xasaasi ah, iyada oo aan la sii deyn.\nIs-Dhaawaca Is-Dhaawaca-kaas oo lakab kasta oo cajalad ah si toos ah ugu dul taal kan ugu dambeeya. Diiwaangelintu kuma jirto wax qumman. Dhaawaca is -dabarka ah ee Alluubka Aluminiumku waa bireed aluminium dhalaalaya oo dabacsan, oo leh cadaadis dhejis xasaasi ah. Foil waxaa lagu daaweeyaa hal dhinac oo silikoon ah si loogu sii daayo si fudud marka la nasto.\nAwoodda gilgilashada sare, fududahay in la shaqeeyo, yareeyo qashinka iyo bay'ada u fiican; u fududahay isku -xidhka goobta, oo leh hufnaan isku -xidh oo hagaagsan, oo ku habboon isku -xidhka mashiinka.\nCajaladda dhejiska ah ee isku-dhafan alu ayaa loo isticmaali karaa noocyo badan oo dhejiska dhejiska iyo dayactirka.\nKu habboon hagaajinta finanka hiitarka ee qaboojiyaha iyo qaboojiyaha, iyo baabi'inta iyo gaashaaminta faragelinta hirarka elektromagnetic ee alaabada elektiroonigga ah ee kala duwan. Aad baa loo isticmaalaa.\nDhumucda Foil （µm）\nXirxirida Kubadda rogaya\nS, Ma heli karnaa daabacaad caadiya?\nWaxaan ku taageernaa adeegga OEM cajaladeena sida waafaqsan shuruudaha macmiilkayaga sannado badan.\nS: Waa maxay cabbirrada loo baahan yahay si loo helo xigasho sax ah\nMuuqaalka dalabka ee badeecada, dhejiska, wuxuu u baahan yahay warqadda dahaarka ah iyo haddii kale, dhumucda biraha aluminium, tilmaamaha iyo shuruudaha cabbirka, tirada aad u baahan tahay.\nS: Waa maxay baakaduhu sida？ Ma la habayn karaa？\nBaakadahayagu waxay noqon karaan sida waafaqsan shuruudahaaga, waxaan ku qalabaysan nahay 7 mashiinno baakad.\nHore: Cajalad -bireedka Aluminium\nXiga: Cimilada Qabow Aluminium -bireed\nCajalad Aluminium Dab -damis ah\nAluminium Tape -bireed\nCajaladda Aluminium -ka\nNooca -xidhka iyo mesh -ka oo ka kooban Cajalad -bireedka Aluminium\nAluminium Fiberglass Maro Tape\nCajalad -bireedka Aluminium oo la xoojiyay\nAluminium -bireed -Muraayadda Muraayadda Muraayadda, Intertape Polymer Group Aluminium -bireed, Sharooto, Fiilooyinka Aluminium ee Hal-dhinac leh, Wejiga Labaad ee Xoojiya Aluminium-ka Wajahaya, Sidee u Kululaan Kartaa Cajaladda Fiilooyinka Aluminiumka,


MASEYR: Ronaldo & Georgina colaad ayaa ka dhex hureysa, Rhian Sugden ayuu Saq dhexe Fariin u diray, muxuu dhaxlay?\nThursday, January 24th, 2019 - 10:16:40\nTuesday January 30, 2018 - 15:58:14 in Wararka by Muuse Cabdi\nCristiano Ronaldo iyo Georgina Rodrigeuz ayaa u muuqda kuwo aan sidii hore isugu faraxsaneyn jeer uu laacibku Xaflad aad qaali u ah u qabtay 24 Gu’ Jirsiga Gacalisadiisa, waxa ugu badan ee la isku Maagayna waxay aheyd in uu Saqda dhexe Shukaansi dadban galay, sida ay tiri Gacalisadiisu maalinta dhalashadeeda ee Axaddii ay ku xuseysay Marbella.\nLaacibka kooxda Real Madrid, ayey toddobaadka bartamihiisii ku eedeysay saaxiibtiis in uu Saqda dhexe Fariimo u diray gabadha dharka xayeysiisa ee Rhian Sugden, waxaa sidoo kale ay kasoo muuqatay Garabkiisa mar hore.\nBooqashadii magaala xeebeedka Marbella waxaa ay aheyd mid Macaan, balse waxaa ku dheelayay in aysan labada Lammaane qabin Farxaddii looga bartay.\nLammaanaha ayaase waxay ahaayeen kuwo muujinayay xoogaa dhoolla caddeyn u muuqata Been Ronaldo, waa 32-jir, wey soo wada Casheeyeen, waxayna isu muujinayeen wejiyo aan aad u furneyn marka si Qota dheer loo fiiriyo.\nGeorgina, waxay dhashay gabar lagu magacaabay Alana Martina bishii November, waxay wejigeeda ku qarineysay Boorsada Garabka.\nSi waliba, waxay sidatay Funaanad Madow ah, Surwaal Gaab jirka ku dheggan oo Jeenis ah, jilba Gashi kale oo isaguna madow, Kabo iyo Caagga yar ee Qoor xirka ah.\nCristiano ayaa sidoo kale joogay Xafladdeeda, isagoo leh Tintiisii Baliijku ka muuqday ee sida Kafeega u sameysneyd wuxuuna xirnaa Shaar Madow ah, Surwaal sida Jaanta ama Maqaar u dhigan oo madow iyo Boorso Gacan qaad Buluug ah oo Nuuca Kaararka ah.\nGudaha Baarka Cunnada Dareenkoodu aad ayuu u duwanaa, Cristiano ayaa u muuqday mid wax badan kala hadlay Georgina.\nWuxuuna xiddiggu u sheegay gacalisadiisa in aysan jirin wax badan oo xiriir ah oo uu la qeybsaday gabadha xayeysiiska ee Rhian in kastoo la arkay sida ay Giorgina sheegeyso Fariimaha uu dirayay.


(Faalo)Nigeria Nigeria, Muhammadu Buhari ee xisbiga APC, ayaa ku guulaysto doorashada. iyo sababta uu uguul dareystay Mdx Jonathan goodluck | BALIBUSLE.COM\n« Dr.Cabdillaahi Aadan Ciise Toohe, oo loo magacaabay Wasiir ku-xigeenka…\nMadaxa Hay’da Caafimadka aduunka WHO Soomaaliya Dr.Popal Ghulm oo lakulmay… »\n(BB)Dadka reer Nigeria waxay la qabsadeen fikrada ah in mar walba uu guulaysto madaxweynaha xilka haya, marka la qabto doorashooyinka.\nMarka waxa muhiim noqotay in dadka reer Nigeria loo sharaxo sababaha keenay in Goodluck Jonathan ku waayo doorashada, guushana ay raacdo Janaraal Muxammadu Buhari oo u sharaxnaa mucaaradka.\nArrimahaasi waxay kala yihiin:\n1. Waxaa adkaatay in lagu shubto doorashada.\nDoorashooyinkii horay u dhacay ayaa waxa hareeyey khaladaad aad u daran iyo shaki ah in lagu shubtay.\n2007-dii kormeerayaashii doorashada waxa ay sheegeen in ‘doorashooyinkaasi aanan lagu kalsoonaan kerin’’.\n2011-kii doorashadii dhacday waxa la sheegay in si wanaagsan loo maamulay, balse kormeerayaasha waxay sheegeen in weli ay jirtay ku shubasho iyo wax isdaba marin.\nDoorashooyinkan markii la qabanqaabinayey guddiga doorashada, waxa uu qaaday tallaabooyin ay ka mid yihiin isticmaalka qalabka elektrooniga ah.\nSidoo kale xisbiga Goodluck Jonathan ee PDP ayaa waxa uu lumiyey taageerada gobalo aad muhiim ugu ahaa, waxaana ku adkaatay in uu xisbigu maamulo habka doorashooyinka ee gobaladaasi.\n2. Arrinta Boko Haram iyo ammaanka.\nDoorashooyinka ayaa la qabtay xilli waqooyi bari ee dalka Nigeria ay ka taagneyd kacdoon ay wadeen kooxda islaamiga ah ee Boko Haram.\nKooxda ayaa waxay dishay 20 kun oo qof, waxayna barakicisay 3 milyan oo kale, Madaxweyne Goodluck Jonathan-na waxa lagu eedeeyey in uu wax ka qaban waayey kooxda.\nDoorashooyinka ayaa dib loo dhigay muddo lix todobaad ah si wax looga qabto xaaladda ammaanka, balse inkastoo meelihii ay kooxda gacanta ku haysay dib looga qabsaday, haddana dad badan ayaa arrintaasi u arkay in ay ahayd mid aad loola soo dib dhacay.\n3. Mucaarad midoobay, iyo xisbiga talada haya oo kala daadanayey. ling PDP\nXisbiga talada haya ee PDP ayaa waxa lagu tilmaamay in uu ahaa xisbi awood leh oo ku guulaysan kara doorashooyinka.\nMarkii la asaasay xisbiga, waxa ku midoobay dadka siyaasada u cad cad ee ka soo jeeda waqooyiga iyo kuwa ka soo jeeda koonfurta.\nBalse isbahaysigaas ayaa burburay, xisbigana waxa uu lumiyey xubno muhiim ah.\nXitaa madaxweynihii hore Olusegun Obasanjo ayaa ka hor yimi oo mucaaraday Mr Jonathan.\nDhinaca kale Mucaardka ayaa waxa uu ku midoobay xisbiga APC.\nLixdii todobaad ee ugu dambeeyey waxa muuqatay in xisbiga talada haya uu ku dhaqaaqay siyaasad uu doonayey in uu magaca iyo sumcada uga dilo isbahaysiga mucaaradka, taasi oo si degan uu uga jawaabay mucaaradka.\nNigeria waa waddanka saliida ugu badan soo saara qaaradda Afrika, waana waddanka ugu dhaqaalaha badan, balse dad badan ma dareemayaan faa’idada iyadoo kala bar dadka kunool dalka ay yihiin sabool.\nDhibaatadan waxa uga sii daray heerka musuqmaasuqa.\nDhaqaalaha dalka ayaa lagu wadaa in sanadkan uu kobco boqolkiiba shan, balse dadka diyaar uma ahayn in ay u mahad celiyaan Mr Jonathan.\n5. Wakhtigii isbadelka\nTaageerayaasha xisbiga mucaaradka ayaa waxay hal ku dhig ka dhigteen ‘Isbadel’, meel walba oo ay tagaan, waxayna u muuqataa in arrintaasi ay soo jiidatay dareenka shacabka.\nXisbiga talada haya ee PDP waxa uu dalka xukumayey tan 1999, markii uu dhaamaday xukunkii miletariga.\nSanadkan 2015-ka ayey u muuqataa in ay tahay sanadkii dadka reer Nigeria ay go’aansadeen in la gaaray wakhtigii cid kale ay dalka maamuli lahayd.\nMadaxweynaha la doortay ee Buhari ayaa haatan looga fadhiyaa in uu xaqiijiyo in dhab ahaantii uu isbadel keeni karo\nisha warka BBC:COM/somali\nkala soco wixii cusub


Maraqa alifbeetada oo leh sawirro So Maraq alifbeetada leh oo leh Beddel Sawirro\nMaraq alphabet leh sawirro\nMaraq alifbeetada leh sawirro. para hel ilo cusub - Instagram, fur madal, qor ama dhaji mawduucaaga, u fiirso qaabab kala duwan, nuqul nuqulka qoraalka aad rabto ku dheji qoraalka Instagram, Facebook, Twitter, Youtube, WhatsApp, Twitch, TikTok ama shabakad kasta oo bulsho. Waxa jira bogag kale oo iyaguna bixiya adeegga.\nIyadoo ay taasi jirto, waxaa jira qalab saddexaad kuwaas oo bixiya ikhtiyaarrada isticmaaleyaasha si ay ugu dhajiyaan ilo kale. Sii wad annaga si aad wax badan uga ogaatid beddelkaas oo aan u baranno sida loo sameeyo adeegso xarfaha ka dhigaya daabacaadahaaga kuwo soo jiidasho leh, haddii ay sidaas tahay Alphabet Soup oo leh sawirro.\nMaraq alifbeetada leh sawirro. Haddii aad rabto fursado dheeraad ah oo ku saabsan qoraalka qurxinta, kaliya dhagsii "ku dheji noocyo badan". Waxyaabaha kale ee halkan ka muuqda ayaa ah kuwo aan kala sooc lahayn, waxoogaa ka tagaya heerka iyo isku-darka kheyraadka aan wax badan wadaagin, emojis iyo astaamo.\n[Maraqa alifbeetada ee la qaabeeyey] ➡ Sidee loo adeegsadaa xuruufta gaarka ah?\n- Maraqa alifbeetada oo sawirro leh. Waxaa soo baxday inay jirto hab lagu dari karo xarfaha qaabaysan oo runtii ah xuruuf gaar ah, iyo waliba emojis iyo astaamo kale. Ficil ahaan, waxay u muuqdaan sida xarfaha caadiga ah, laakiin farsamo ahaan ayaa loo yaqaan Jilayaasha Unicode\nMaraq alifbeetada leh sawirro. Iyaga oo madadaalo ah sida ay u yihiin, in badan oo iyaga la xidho waxay siin kartaa aragti ah in koontadaadu ay tahay mid caadi ah.\nMaraq alifbeetada leh sawirro. Waxaan ku tusi doonaa tallaabo tallaabo, dhammaan meelaha mawduucan waxay raacaan hawlgal isku mid ah. Sidaa darteed, waa suurtagal in la doorto mid kasta oo iyaga ka mid ah, iyo kala duwanaanshaha la xiriira heerarka ayaa yaraan doona.\nMaraq alifbeetada leh sawirro. Xusuusnow inay jiri karto xoogaa dabeecadaha iswaafajin la'aanta dabeecadda Unicode. Sidaas darteed, hubi in gabalku u muuqdo sidii loogu talagalay Haddayna sidaas tahay, u hagaaji si aanad uga yaabin kuwa raacsan.\nMaraq alifbeetada leh sawirro\nMaraq alifbeetada leh sawirro. Weligaa ma isweydiisay sida adeegsadayaashu wax ugu daraan soo bandhigay ilaha shabakadaha bulshada? Haddii aad baaritaan ku sameysay Instagram, Twitter, Fb, WhatsApp ama Tik Tok iyo kuwa kale, waad ogtahay inaadan ikhtiyaarro badan haysan marka ay timaado u habeynta xarfaha tan iyo markii la qoray taariikh nololeedka, faallooyinka, qoraalka, iwm waxay leeyihiin font default.\nMa jiraan wax beddelaad ah oo loo habeeyo oo wax laga beddelo iyaga oo ka dhigaya kuwo aad u qurux badan oo xiisa leh, marka loo eego danahaaga, iska nasato! Wali waad isticmaali kartaa Raadinta Ereyga oo leh sawirro hab wanaagsan oo soo jiidasho leh iyada oo loo marayo tan matoor.\nSoup Maraqa alifbeetada oo leh sawirro, xarafyo iyo farro waaweyn\nU adeegso Raadinta Ereyga sawirro. Ma sameyn kartaa font, typefaces, xarfaha, jilayaasha iyo astaamaha asalka u ah cinwaanadaada warbaahinta bulshada.\nSoup Maraqa alifbeetada oo sawirro leh si aad u nuquliso oo u dhejisid\nMaraqa alifbeetada oo leh sawirro si aad u nuquliso oo u dhejisid. Waxaan ku soo koobi karnaa iyada oo warqad beddelaad runti aadan helin xarfaha lafteeda, illaa iyo inta ay yihiin jilayaasha Unicode.\nConver Beddelka ereyga raadinta leh sawirro\nMarkaa beddelkan Ereyga Soup oo leh sawirro ma abuurin xarfo, adeegso Calaamadaha Unicode aad u isticmaali karto Instagram, Twitter, Pinterest, Facebook, Tumblr, Whatsapp, TikTok...\nGenerator soup Maraq alifbeetada leh sawirro\n1 [Maraqa alifbeetada ee la qaabeeyey] ➡ Sidee loo adeegsadaa xuruufta gaarka ah?\n3 Maraq alifbeetada leh sawirro\n4 Soup Maraqa alifbeetada oo leh sawirro, xarafyo iyo farro waaweyn\n5 Soup Maraqa alifbeetada oo sawirro leh si aad u nuquliso oo u dhejisid\n6 Conver Beddelka ereyga raadinta leh sawirro\n7 Generator soup Maraq alifbeetada leh sawirro


Ugu yaraan 18 qof oo ku dhimatay dhul-gariir ku dhuftay Talyaaniga - Puntland Mirror Believable Media Website\nHomeWorldUgu yaraan 18 qof oo ku dhimatay dhul-gariir ku dhuftay Talyaaniga\nAugust 24, 2016 Abdirahman Abdullahi Sheikh World 0\nDhul-gariirka ayaa saameeyay dhismayaasha in ay burburaan. Sawirka: Twitter.\nRome-(Puntland Mirror) Ugu yaraan 18 qof ayaa la aaminsanyahay in ay ku dhinteen kadib markii dhul-gariir xoogan uu ku dhuftay bartamaha dalka Talyaaniga, tobonaan xaafado ah ayaa ku burburay dhul-gariirka oo dhacay maanta oo Arbaco ah, sida ay baahiyeen warbaahinta maxaliga ah ee Talyaaniga.\nHaayada kormeerka dhulka (USGS) ee Maraykanka ayaa sheegtay in dhul-gariirkaas oo ka dhacay meel u dhow magaalada Norcia ee gobolka Umbria uu dhacay 3.36am ee saacada gudaha Talyaaniga, haayada ayaa sheegtay in cabirka dhul-gariirka uu ahaa 6.2.\nDhul-gariirka ayaa sababay dhismayaasha in ay burburaan, iyadoo dadka deegaanka ay u carareen wadooyinka magaalooyinka si ay uga baxsadaan in dhismayaasha kusoo dumaan.\nDhul-gariirkii ugu dambeeyay ee ka dhaca dalka Talyaaniga ayaa ku dhuftay magaalada bartamaha kutaala ee L’Aquila sanadkii 2009, waxaana ku dhintay in ka badan 300 qof.\nAugust 25, 2016 Tirada dhimashada ka dhalatay dhul-gariirkii ku dhuftay Talyaaniga oo gaartay 241 qof


Wiil 12 sano jir ah oo helay khalfoofka xayawaan noolaa 69 milyan oo sano ka hor | Caroog News\nWiil 12 sano jir ah oo helay khalfoofka xayawaan noolaa 69 milyan oo sano ka hor\ncaroog.net Wiil 12 sano jir ah ayaa sameeyay arrin taariikhi ah kaddib markii uu soo helay wax uu ku haminayay inta uu noolyahay.\nWuxuu helay khalfoofka xayawaan dhif iyo naadir ah oo ku bah ah noolaha loo garanayay – dinosaur – kaas oo lagu qiyaasay inuu jiro 69 milyan oo sannadood.\nWiilka yar ayaa bishii July arkay lafo sallax dul saaran, wuxuu xilligaa aabihii kula lugaynayay deegaan qani ku ah haraadiga xayawaanka, halkaas oo ku taal gobolka Alberta ee waddanka Canada.\nKhamiistii, ayey hay’adda baarta waxyaabahaas ay soo gebagabaysay baaritaankeedii.\nWiilka oo lagu magacaabo Nathan Hrushkin, ayaa sheegay in markii ugu horraysay ee uu lafahaasi indhaha saaray “uu hadalkiiba ka soo bixi waayay”.\n“Ma aanan ku farxin xitaa, walow aan ogaa in ay aheyd in aan farxo,” ayuu BBCda u sheegay.\n“Walwal badan ayaan dareemayay oo ku aaddan in aan helay khalfoofka xayawaan oo dhif iyo naadirka ah dunida ee ka tirsan dinosaurs-ka.”\nNathan ayaa tan iyo markii uu lix sano jirka ahaa, aad u danayn jiray xayawaankan, oo badanaa aabihii ayuu u raaci jiray deegaanka la ilaaliyo ee ay ku jiraan waxyaabaha dabiiciga ah ee Canada ee gobolka Alberta.\n“Waxaan marwalba aad uga fakari jiray habka ay u koraan lafaha xayawaankaas xoogga iyo wayninka badan, si ka duwan lafahayaga, misana ay u noqdaan wax aad u adag sida dhagxaanta oo kale.\nSannad ka hor, waxa ay isaga iyo aabihiis heleen, lafa yaryar oo soo taagan oo ka soo haray xayawaan aanay qiyaasi karin waxa uu yahay, aabihiis ayaana markaas mooday in uu qarka buurta ay ka dhici rabaan.\nYaa isticmaali jiray maradan 50,000 oo sano ka hor jirtay?\nNoole labo farood lahaa oo la helay\nMarka xagaagan ayuu Nathan go’aansaday inuu baaritaan sameeyo. Lafihii ay meesha ku arkeen ayaana bannaanka uga soo baxayay dhagxaanta buurta.\n“Aabe kaalay bal waxan ila arag!” ayuu yiri isaga oo aabihii u yeeraya.\nAabihii ayaa hadalka Nathan ka dareemay inuu wax uun helay.\nXIGASHADA SAWIRKA,NATURE CONSERVANCY OF CANADA\n“Khalfoofku waxa uu u ekaa lafo dhagxaan ka sameysmay – oo wax kale maba ku khaldaysid,” ayuu yiri aabihii, Dion Hrushkin.\nNathan ayaa ogaa in khalfoofka noocaas oo kale ah lagu ilaaliyay sharciga. Markii ay guriga gaareen, waxay galeen barta internet-ka ee Matxafka Royal Tyrrell, kaas oo ku yaal Alberta looguna talagalay daraasaadka taariikhda nolosha.\nMatxafka ayaa u sheegay inay sawirro ka soo qaadaan wixii ay soo heleen iyo astaanta goobta ay ka heleenba – sidaa ayeyna sameeyeen.\nDeegaankaas ay khalfoofka ka soo helaan waxaa yaalla haraadiga xayawaanno badan, waana goobta xayawaanka wayn ee dinosaur-ka – ee lagu magacaabo the Albertosaurus – ee sannadkii 1800-meeyadii ka soo helay Joseph Tyrell.\nHasayeeshee goobta ay wiilka iyo aabihii ku lugaynayeen laguma aqoon haraadiga xayawaannada, halkaas oo matxafka uu khubaro u diray si ay u soo baaraan.\nIllaa iyo hadda waxay khubaradu soo heleen in u dhaxaysa 30 illaa 50 lafo, kuwaas oo dhammaan uu leeyahay Hadrosaur-ka yar, kaas oo la qiyaasayo in markii uu dhimanayay uu jiray saddex ama afar sanadood.\n“Sida inta badan carruurta oo dhan, waxaan aad u jeclaa inaan soo helo khalfoofka xayawaanka wayn ee Tyrannosaurus-ka,” ayuu yiri Nathan.\n“Hasayeeshee helitaankayga kaddib, waxaan ogaaday inuu yahay Hadrosaur.”\nXayawaanka dinosaur-ka wuxuu aad muhiim ugu yahay sayniska, waxaa sidaasi sheegay matxafka. Sababtoo ah khalfoofkan wuxuu jiraa qiyaastii 69 milyan oo sanadood, in xog laga helo waqtigaasna waa wax aad dhif iyo naadir u ah.\n“Helitaanta khalfoofka Hadrosaur-kan da’da yar waa arrin aad muhiim u ah, sababtoo waxa uu ku soo beegmayaa wakhti aynaan wax badan ka ogayn nooca xayawaanka dinosaurs-ka ama xayawaannada kale ee ku noolaa Alberta.\nNathan iyo Dion khalfoofkan ay soo heleenna waxa uu inaga caawinayaa in aan helno xog badan oo ku saabsan cilmiga sida dinosaurs-ka uu u barbaaro,” ayuu bayaan uu soo saaray ku sheegay François Therrien, oo ka tirsan matxafka khalfoofkaas la dhigay.\nNathan ayaa sheegay inuu ku raaxaysto inuu wax badan ka barto taariikhda lafaha xayawaanka dinosaur-ka, iyo in hannaanka uu maray oo dhan uu ahaa “sida riyo oo kale”.\n“Waa wax aad u wayn in la arko, ka dib bilooyin shaqo ah, in ugu dambayntii aan meeshaas wax uun ka soo helnay,” ayuu yiri.


Galgala: 750 qoys oo u barakacay duleedka magaalada Boosaaso. – Radio Daljir\nGalgala: 750 qoys oo u barakacay duleedka magaalada Boosaaso.\nBossaso, Apr 22 – Bulshada rayidka ee deegaanka Calmadow ee gobolka Bari ayaa sheegay in 750-qoys oo ka mid ahaa shacabka deegaanka Galgala inay barakceen, kadib dagaalo ciidamada dowladda Puntland iyo ururka Al-Shabaab ku dhexmaray deegaanka Galgala.\nSharma?arke Cabdirashiid Jaanle oo ah gudoomiyaha horumarinta dhalinyarada Calmadow oo waraysi siiyay Radio Daljir ayaa tilmaamay barakaca inuu salka ku hayo dhibaatooyin isbiirsaday oo shacabku ay kala kulmeen dagaalada u dhaxeeya ciidamada dowladda Puntland iyo Al-Shabaab.\nCiidamada dowladda Puntland ayuu tilmaamay inay go?doomiyeen raashiinkii deegaanka gaari jiray, taasna ay qasab ku keentay shacabku inay u adkeensanwaayaan, waxaana dowladda uu ugu baaqday inay gaargaarto shacabka dhibaataysan oo badankoodu xiligaan deegaano ka samaystay togga Durdur ee duleedka koonfureed ee magaalada Boosaaso.\nDhinaca kale la taliyaha dhinaca amaanka ee madaxwaynaha Puntland, Axmed Xuseen Doonyaale oo aan isaguna wax ka weydiinay dadka ka barakacay deegaanka Galgala iyo qorsha dowladda ee gargaarku ay ku gaarsiinayso ayaa waxaa uu tilmaamay, dowladda inay ku dadaalayso inay gurmad u samayso shacabka dhibaataysan.


Baarlamaanka Soomaaliya oo maanta meel mariyay xeerkii lagu aasaasay Midowga Afrika | allsaaxo online\nBaarlamaanka Soomaaliya oo maanta meel mariyay xeerkii lagu aasaasay Midowga Afrika\nBaarlamaanka Soomaaliya ayaa maanta meel mariyay Xeerka lagu Aasaasay Midowga Africa ee Khuseeya Midowga Baarlamaanada Afrika, xeerkaas oo shalay ay ansixiyeen Golaha Wasiirada Xukumadda Fedraalka Soomaaliya.\nMudanayaasha Baarlamaanka Soomaaliya ayaa maanta meel mariyay xeerkaas oo sanadihii dambe mugdi gelinayay ka mid ahaanshaha Midowga Baarlamaanada Afrika, Baarlamaanka Soomaaliya.\nGuddoomiye ku xigeenka 2-aad ee Golaha shacabka Mahad Cabdalla Cawad oo Baarlamaanka ka hor akhriyay natiijada ayaa sheegay in si deg deg ah loo hor geyn doono shrcigaan Madaxweynaha Soomaaliya Maxamed Cabdulaahi Farmaajo.\nDhankale xubnaha Baarlamaanka ayaa isku soo qaaday in ay lacago ugu yaboohaan kumanaanka qoys oo ku dhibaateysan gobolada dalka kuwaas oo kabarakacay fatahaadaha ay sameeyeen Wabiyada Jubba iyo Shabeele.\nGuddoomiyaha Cusub ee Golaha Shacabka Maxamed Mursal Sheekh C/raxaan ayaa markii ugu horeeyay maanta shir Guddoomiyay kulankii Baarlamaanka Soomaaliya kaas oo ka dhacay xarunta Golaha shacabka ee magaalada Muqdisho.


Home / Publications / Xaalufka iyo Dhibaatooyika Gumaadidda Dhirta\nXaalufka iyo Dhibaatooyika Gumaadidda Dhirta\nFaa'iidooyinka dhirtu u leedahay nolosha bini'aadamku, gaar ahaan dadka ku nool wadamada soo koroya ma aha mid la soo koobi karo, waxaana ka mid ah daaq, hadh (hoos), dhuxusha/xaabadda, qoryaha guryaha lagu dhisto, daawooyin, iyo qaar kale oo fara badan.\nIntii ka horeysey 1991, dhoofinta xoolaha nool waxay aheyd laf-dhabta dhaqaalaha Soomaaliya, taas oo soo gelin jirtey dalka lacagta adag ee uu dalku u baahnaa. Sidoo kale wixii ka dembeeyey 1991, dhoofinta xoolaha nool waxay aheyd mid aad u kabta dhaqaalaha dadka Soomaaliyeed, gaar ahaan ku dhaqan Soomaaliland intii aan wadanka Sacuudi Caraabiya, caafimaadka xoolaha darted u joojin soo gelinta xoolaha Soomaalida.\nGumaadidda dhirta lagu hayo, si loogu daboollo baahidda dhuxusha iyo xaabadda ee jirta ayaa ah mid sii kordhineysa xaalufka, isla markaana khatar galineysa nolosha xoolaha, iyo dadkii ku noolaaba. .Waxaa taas ka sii daran in dad yar oo ganacsato ahi, ay dibedda u dhoofiyaan dhuxusha taas oo haddii aan wax laga qaban khatar weyn ku ah guud nolosha dadka Soomaaliyeed.\nHaddaba waxaan qoraalkani aanu ku faaleyneynaa baahidda dhuxusha iyo xaabadda sii kordheysa, in dhir daboolli kara baahiddaasku hadhay Soomaaliya iyo Soomaliland. Waxaan kaloon ku eegeynaa talaabooyinka lagama maarmaanka in loo qaado si deg-deg ah si loo badbaadiyo deegaanka dadka, dhirta ama keymaha yare ee ku hadhay oo ay nolosha dadka beeraleydda iyo xoolo dhaqataduba si toos ah ugu tiirsan tahay.\nBaahidda iyo isticmaalka dhuxusha\nXaabadda warshadaha yaryar, sida kuwa nuuradda lagu shido, cusbitaalada, xarumaha ciidamadda, ardeydda iyo goobaha lagu sameeyo rootigga (Furunka). Halka dhuxusha laga sameeyo oo kaliya geedo tiradooddu xadadan tahay, xaabada waxaa loo waxaa laga sameeyaa geedo aad u fara badan.\nBaahidda dhuxusha iyo xaabadu aad ayey u korodhay dunidda oo dhan, gaar ahaan wadamadda soo koraya. Daraasaddo laga sameeeyey Soomaaliya intii u dhaxaysay 1980 -1988 waxaa lagu qiyaasey dhuxusha Soomaaliya laga isticmaali jirey inta u dhaxaysa 60,000 -80,000 oo tan, taas oo 50% ay isticmaalli jireen dadka ku nool Muqdishu. Intii ka horeysay 1991, soo saaridda dhuxusha waxaa masuul ka ahaa iskaashatadda Cadceed, oo sharci u haysatay. Faahfaahin dheeraad oo ku saabsan , dhuxusha Cadceed geysay Muqdisho sannadihii u dhaxaysay 1973- 1987, waxaad ka heli kartaa jaantuska (1)\nJaantuska(1) Dhuxusha Iskaashada Cadceed ku Dajisey Muqdishu 1973 -1987\nDhuxusha (Tan) 1tan -1000Kg\n1973 26 072.5\n1974 36 689.8\n1975 38 648 .0\n1976 5 778.0\n1977 26 065.4\n1978 25 436.9\n1980 25 624.3\n1981 36 000.0\n1982 38 000.0\n1983 40 000.0\n1984 41 090.0\n1985 47 765.0\n1986 54 504.0\n1987 64 925.0\nGeedka Galoolk, Acacia Bussie, ayaa ah geedka ugu badan ee dhuxusha laga sameeyo, gobolka Baay, sida badana dadku jecel yihiin, maadaama tayada dhuxusha laga sameeyo ay tahay mid aad u sareysa.\nWaxaase kale oo xusid mudan, in geedkani ka mid yahay geedaha ugu faa'iidooyinka badan waayo, caleentiisa waxay baad u tahay xoolaha, wuxuu kordhiyaa nafadda ciida, waxaa laga hadhsadaa kulka qorraxda, qorigga geedkani waxaa dadku u isticmaalaa dhismaha guryaha iyo qaar kale oo badan. Markii uu yaraadey Galoolku ayaa ay ganacsatadu bilaabeen iney isticmaalan geedaha kale siiba Cadaadda, Acacia Senegal.\nDhoofinta dhuxusha waxay aheyd ganacsi si caadi ah dalka Soomaliya uga socda ilaa sannadkii 1969. Waxaa lagu qiyaasey in ilaa 40,000 oo tan oo dhuxul sannadkii laga dhoofin jirey dalka, loona dhoofinjirey wadamada ku yaal gacanka Carabta. Mudaddii u dhexaysey 1969- 1991 ma jiraan wax cadeyn oo tilmaamaya in dhuxul dalka dibedda looga dhoofinj jirey.\nIntii ka horeysey 1991, waxaa jirtey siyaasad iyo sharci ku saabsan sidii looga hortgai lahaa gumaadidda dhirta iyo deegaanka ,oo ay ka mid aheyd in la siiyo ruqsad dadka soo saara ama ka ganacsada dhuxusha. Hase yeeshee, ma jirin awood lagu hubiyo in dadka haysa ruqsadda soo saarida dhuxushu iney tixgaliyaan ama ilaalinayaan sharciga oo aaney jarin geedaha qoyan, isla markaana aysan deegaanada la degan ama ay xooluhu daaqaan laga shidin dhuxusha .\nDad ganacsato ayaa ah oo aan sidaas u sii badneyn, ayaa dhuxusha si a sharci darro ah dhuxusha u soo saari jireen intii ka horeysey 1991, taas oo aan la garan karin inta ay dhamayd ama le'ekeyd , waxaase lagu qiyaasay iney u dhawayd 10-20% dhuxusha lagu isticmaali jirey dalka, Sidaas oo kale , ma jirin awood lagaga hor tago dadkaas sida sharci daradda uga ganacsan jirey dhuxusha iyo xaabaddaba.\nDaraasad ay sameeyeen khubaro ka socota wadanka Ingiriiska sannadkii 1989kii waxaa markii ugu horeysey lagu cadeeyey khatarka ka soo fool leh haddii ay sii socoto ku tiirsanaanta dhirta dhuxusha laga sameeyo. Warbixintii laga soo saaray waxaa lagu sheegay dhawr arrimood oo muhiim oo ah :\nIn dhulka dhuxusha ugu badan laga soo saaro koonfurta Soomaaliya ay ku yaalin Gobolka Baay. Dhirta ku hadhay gobolkani ayaa lagu qiyaasay in laga sameyn karo dhuxusha le'eg 208,800 oo tan . Marka la eego baahidda dhuxusha ee dadka Muqdishu ku noolaa wakhtigaas ayaa lagu qiyaasay iney dhuxushaas ku filayd muddo ka yar 2 sanno oo kaliya.\nIn geedaha laga sameeyo dhuxushu aaney aheyn kuwo dhakhso u baxa, marka ay soo baxaan, sidaas daraadeedna marna badali karin geedaha la gooyo ee dhuxusha laga sameeyo.\nIn dadka ku dhaqan Gobolka Baay oo noloshoodu ku tiirsan tahay dhirta iney dhibaatooyin badan ka soo gaadho ganacsatadda dhuxusha oo aan badanaa tixgalin deegaanka dadku dagan yihiin ama xooluhu u daaqaan.\nWarbixintani waxay keentay in la bilaabo doodo lagu falanqeynayo mar haddii aaney dhirta dhuxusha laga sameeyo dhamaad ku dhawdahay bal sidii loo heli lahaa wax lagu badalo isticmaalka iyo ku tiirsanaanta dhirta .. Hase haaatee, arrimahan ma aysan sii socon sobobta oo burburkii ku yimid xukuumaddii iyo dagaaladdii sokeeye eek u xigay socdana ilaa maanta.\n1991 iyo intii ka dembeysay waxaa soo if baxay in inkastoo baahiddii dhuxusha ee magaalooyinka waaweyn gaar ahaan Muqdishu ay hoos u dhacday intii u dhaxaysay 1991 – 1996, waxaa ka bilowday Soomaaliya iiyo Somalilandba in dad ganacsato ahi dhoofiyaan dhuxusha, taas oo aad u korodhay ilaa 5-10 sanno ee u dambeeyey, gaadhayna heer ay khatar galiyaan nolosha dadka\nWarbixin Ururka Ekolojiyadda Soomaaliyeed (Somali Ecological Society ) ay ka soo diyaariyey Somaliland iyo Soomalliya sannadahii 1999-2000 wuxuu ururku warbixintaas ku cadeeyeen:\nIn ilaa 140 xero (camps) ku yaaleen Goboladda Sool iyo Sanaag, kuwaas oo ay daganaayeen dad si sharci darro ah u sameynayay dhuxul aaney u haysan ruqsad. Xerooyinkas waxay ku baahsanaayeen dhul gaadhaya ilaa 200 oo kilomitir oo isu-wareeg ah.\nDadka halkaas dhuxusha ku sameyneyey waxay u badnaayeen dad dhalinyaro ah oo sheegay ineysan haysan wax shaqo oo ay ku badalaan ka ganacsigga dhuxusha. Xero waliba waxaa ka shaqeynayey shaqaalle u dhexeeya 4 -5 qof kuwaas oo dhuxusha Markey sameeyaan ka iibiya ganacsato kale, kuwaas oo soo kiresysa baabuur u qaada dhuxusha marka loo diyaariyo. .Dhuxushaas waxaa laga dhoofiyaa dekedda Ceelaayo oo ilaa 60Km waqooyigga kaga beegan magaaladda Boosaaso, waxaana loo dhoofinayey wadamadda Carabta.\nSi wax looga fahmo inta ay le'egtahay dhuxusha laga dhoofinayo dekadda Ceelaayo, waxaa wakiiladda Ururka SES ay hal habeen ku hakadeen Ceel Doofaar. Muddo ka yar 5 saacadood, waxay la soo wariyey iney u gudbay dekedda Ceelaayo, ilaa 19 baabuur, oo 7 ka mid ahi ahaayeen baabuurta qaada ilaa 30ka tan ee xamuulka ah, inta kalena waxay ahaayeen baabuurta qaada ilaa 8da tan ee xamuulka ah.\nXubnaha Ururka ee Koonfurat Soomaaliya (Southern Somali Ecological Society) oo warbixin ka qoray waxay cadeeyeen in ganacsato dalka dibedda uga dhoofiynaan dhuxul gaadhaeysa ilaa 70, 000 oo tan . sannadkii. Dhoofinta dhuxushu sharci la'aanta waxa ay ka bilaabatey koonfurta dalka intii ka dambeysey 1993”.\nWaxaa la wadda ogsoon yahay in dhamaan Somaliland iyo Puntland iyo qaar ka mid ah maamuladda ka jira Koonfurta Soomaaliya ay ku baaqeen joojinta dhoofinta dhuxusha. Hase yeeshee, baaqaas ma joojin dhuxusha dibedda loo dhoofinayey, oo weli wadaan dad ganacsato ah, dana ka lahayn dhaawaca ay u geysanayaan deegaanka, iyo nolosha dadka iyo xoolahaba\nIn lagu talaabsaddo sidii loo tashiili lahaa dhuxusha iyo xaabadda dadku hadda isticmaalaan, maadaama aaney dhirta ku hadhay immika Soomaaliya iyo Somaliland dabooli Karin baahidda dhuxusha oo sii kordheysa.\nIn laga wadda shaqeeyo sidii ganacsatadda dibedda u dhoofiya dhuxusha layskaga qabanlahaa loona arko iney iib geynaya hantidii ummadda u dhaxeysey,\nIn dadka Somaaliyeed meel walba oo ay joogaan isu dayaan sidii loo badbaadin lahaa dhirta ama keymaha aan badneyn ee weli ku hadhay goboladda iyo degmooyinka Soomaaliya iyo Somaliland., waayo nolosha dadka Soomaaliyeed, waxay si toos ah ama si dadban ugu tiirsantahay dhirta.\nIn leysku dayo sidii kaalmo caalami ah loogu raadin lahaa sidii loo maalgelin daraasaddo ku saabsan wixii lagu badali lahaa tamar ka duwan dhirta dhuxusha laga sameeyo, iyo sidii loo dhiirgelin lahaa marka hore isticmaalka shooladaha ku shaqeeya gaaska oo laga yaabo iney awoodi karaan iney gataan dadka qaakii\nIn si gaar ah isha loogu hayo ama la yareeyo tiradda dadka ka ganacsadda dhuxusha iyo xaabadda, maamuladda kale duwana ee jiraana ay arrintani xil weyn iskaga saaraan.\nSomali Ecological Society (1998) Enviromental Fact Finding Mission Report to Southern Somalia, SES\nSomali Ecological Society (1999) Enviromental Fact Finding Mission Report to Somaliland and North East Somalia (Puntland), SES\nSomali Ecological Society (2001) SES Newsletter, issue two. SES\nSomali Ecological Society (2005) Project Proposal documents, SES


Gobollada dalka oo ay ka socoto Ciidamada loo xulayo isku dhafka Ciidanka XDS – Mareeg.com somalia, World News and Opinion.\nMAREEG 1 October 2015 1 October 2015\nWashington ( Mareeg.com)-Inta badan Gobollada dalka ayaa waxaa ka soconeysa Xulista Ciidamada Soomaaliyeed ee la qarameynayo.\nMaamul Goboleedyada ayaa ka qeyb qaadanaya soo xulista dadka loo qaadanaya Ciidanka qaranka Soomaaliyeed.\nDowladda Federaalka Soomaaliya gaar ahaan Wasaaradda Gaashaandhiga Xukuumadda Federaalka ayaa dadaalka ugu xoogan ugu jirta in la helo Ciidan matala qaranka Soomaaliyeed ee isku dhaf ah.\nHaddaba arrintaan oo aan wax ka weydiinay aqoonyahanaka Soomaaliyeed Prof Cabdi Ismaaciil Samatar ayuu sheegay in ay tahay tallaabo wax ku ool ah, isagoo ku taliyay in 18 Gobol ee dalka laga soo wada xulo Ciidamada lagana fogaado in hab qabiil loo soo xulo taas oo uu sheegay in ay dhaawaceyso Heykalka qaranimo.\n“ Haddii Intaas la helo dadlku waxa uu galayaa Jawi uu kula tartami karo wadamada asaasgiisa ah” ayuu yiri Prof Cabdi Ismaaciil Samatar.\nMadaxweynaha Soomaaliya ayaa xilligii la doortay waxa uu sheegay in Muhiimaddiisa Koowaad ay ka mid noqon doonto in dalku uu yeesho Ciidan qalabeysan oo awood u yeesha difaaca dhulka umadda Soomaaliyeed.\nDalka ayaa dhanka Milatariga iyo arrimaha Ciidanka dalka u badan kuwa Dariska oo inta badan xilligii dowladda dhexe ay jirtay tayo iyo tiro ahaan intaba aan aad uga horreynay, balse bur burkii dalka uu galay ayaa keenay in ay bur buraan Ciidankii Xoogga dalka Soomaaliyeed.\nAl-Shabaab oo la sheegay in xubno ka mid ah ajaaniibta ka bar bar dagaalanta ay ku xireen Jamaame


Waxaan ka fekerayaa in ay gabdhaha iyo wiilasha si isku mid ah u dareeman galmada si isku mid ah - Youmo\nWaxaan ka fekerayaa in ay gabdhaha iyo wiilasha si isku mid ah u dareeman galmada si isku mid ah\nÄr sex lika skönt för killar och tjejer? - somaliska\nWaxaan ka fekerayaa in ay gabdhaha iyo wiilasha si isku mid ah u dareeman galmada si isku mid ah. Wey ufiican tahay labadoodaba?\nWaxaan oga jawaaba lahaa su’aashaada labo nooc. Ama "haa, galmada waa mid u wanaagsan labaduba gabdhaha iyo wiilasha" ama "waxaa jira in uusan midna ogeyn gabi ahaan". Waan kuu sharaxaya waxaan ola jeedo.\nLabaduba, wiilasha iyo gabdhaha wey ku raaxeystaan galmada, way biyo baxaan waxayna dareemaan galmadooda. Sidaas daraadeed majiro farqi u dhexeeya wiilasha iyo gabdhaha.\nLaakiin iney isku si raaxada u tahay labada qof wey adag tahay in la sheego. Ka soo qaad in laba qof ay cunto ay labaduba jecel yihiin cuneen taas oo labadooda kuwada raaxaysanayan. Markaas ka fikir labada dhadhan sida wanaagsan? Waxaa laga yaabaa in ay u samayn, laga yaabaa in eysan u sineen. Laakiin weli labadaba wey iskula faraxsan yihiin cuntada, waana taas waxa ugu muhiimsan.\nGalmada si ey u noqoto mid fiican waxa laga yaabaa in aad u baahan tihiin in aad muujisaan waxa aad jeceshihiin, iyo sidoo kale in aad dhagaysataan waxa midba midka kale uu ka qabo waxa wanaagsan. Ma aha qof kasta in uu jecel yahay waxyaalahaas oo kale.\nMid ka mid ah habka aad u muujin karto waxa aad jeceshahay waa in dadka kale u sheegto marki ey qabtan aadna dareento in ay raaxo tahay. Waxaad dhihi kartaa tusaale, "waan jeclahay waxa aad sameysay." Waxa kale oo aad soo jeedin kartaa wax oo waxaad ku tidhaahdaa "waa iska caadi ah in aad halkan ii salaaxdo?", ama "aad taas samayn karto, waxaan qabaa in ey taasi fiican tahay."\nWaxaad kaloo weydiin kartaa waxa kuwa kale ey jecel yihiin, tusaale ahaan, "ma jiraan wax si gaar ah aad urabto in aad samayso?" ama "ma dareemeysa in ey raaxo tahay?”\nIsku soo wada duuboo, waxaan u malaynayaa in waayo-aragnimo loo kala leeyahay galmada eyna u kala duwan tahay waqtiyo kala duwan. Mararka qaar kood aad ayey umacaan tahay mararka kalana waa iska caadi. Sidaa bey dadkoo dhan u tahay.\nRFSU: Dareenka iyo ku raaxeysiga


Prof. Axmed Ismacil Samatar oo Saacadaha Soo Socda uu Dalka ka dhoofaya iyo Khilaafkii ka Dhex-qarxay Madaxweynaha Cusub Muuse Biixi oo Loo Maaro la Yahay...Sacad Cali Shire oo ku Fashilmay Siyaasadda arrimaha dibeda iyo Golaha Wasiirada Muuse oo laga Dayriyey Tayadooda + Faashilaad laga cabsi qabo inay la Kowsato\nThursday December 14, 2017 - 02:59:33 in Wararka by Super Admin\nProf. Axmed Ismacil Samatar oo Saacadaha Soo Socda uu Dalka ka dhoofaya iyo Khilaafkii ka Dhex-qarxay Madaxweynaha Cusub Muuse Biixi oo Loo Maaro la Yahay...Sacad Cali Shire oo ku Fashilmay Siyaasadda arrimaha dibeda iyo Golaha Wasiirada Muuse oo lag\nHargeysa(Xogreebnews.com)- Prof. Axmed Ismacil Samatar, ayaa la sheegay inuu Saacadaha soo socda dalka ka dhoofi doono.\nWarar lagu kalsoon yahay, ayaa tibbaaxay Inuu khilaaf culus oo xalkiisa loo maaro waayey durba ka dhex qarxay Prof. Axmed Ismaacil Samatar iyo Madaxweynaha cusub ee Somaliland Md. Muuse Biixi Cabdi.\nKhilaafkan, ayaa la sheegay inuu salka ku hayo balan darro uu Kala kulmay Prof. Axmed Samatar Madaxweynaha uu sida weyn ugu ololeeyey ee Muuse Biixi Cabdi, wararku waxay intaa ku dareen in khilaafka dibeda usoo baxay Maanta markii aqoonyahan Axmed Ismacil Samatar oo Kamid ahaa gudida qaban qaabada xafladii xil wareejintu aanu kasoo qaybgelin.\nWararku waxay intaa ku Dareen in Aqoonyahan Axmed Ismaacil Samatar 15-ka bishan dalka ka dhoofaya. Sidoo kale arrimaha Khilaafka Keenay ayaa lagu sheegay inay kamid tahay in Muuse Biixi maalmahan lasoo baxay inuu wasiirkii arimaha dibeda ku fashilmay Sacad Cali Shire, damacsan yahay inuu kusoo daro golaha wasiiradda, kaasoo hadii uu Kamid noqdo Sacad ama masuul wasiirka ahaa Xukuumadii boobka iyo baaba dhaxalsiisay ay wasiiradeedu soo noqdaan inay fashilmi doonto Xukuumad kastaa oo u soo dhiso Madaxweyne Muuse Biixi. Iyadoo taa bedelkeeda laga filayo wajiyo cusub oo aqoontoodu sarayso.


Qaaxada - King County\nTuberculosis facts in Somali\nWaa maxay qaaxada?\nQaaxada (tuberculosis), oo xittaa loogu yeedho TB, waa cudur infekshan leh ee uu keeno baktiiriyada (jeermis) loo yaqaan Mycobacterium tuberculosis. TB-ga caadiyan waxaa uu saameeyaa sambabaha (TB-ga sambabaha - pulmonary TB) balse sidoo kale waxaa uu saameyn karaa xubin kasta ee jidhka ka mid ah. TB-ga badanaa waa la daweyn karaa iyadoo la isticmaalayo antibiyootiko laga helo dalalka sida Mareykanka.\nSidee buu TB-ga ku faafaa?\nTB waxaa uu ku faafaa marka qof TB-ga sambabaha qaba uu qufaco. Baktiiryada timaada qofka sambabihiisa ayaa hawada gasha, waxaanna ay gali kartaa sambabaha qofka kale. TB-ga ma sito infeshan aad u weyn; aad bay uga dhib badan tahay si lagu qaado marka loo barbar dhigo durayga. Caadiyan muddo dheer ah waa in aad ka ag dhawaataa qofka qaba TB-ga si aad u qaado. Ma ahan suuragal in TB-ga aad ka qaado koob aad la isticmaasho qof TB-ga qaba ama taabashada albaab uu isticmaalay qof TB-ga qaba. Sidoo kale, mar haddii qof TB-ga qaba uu dawo qaadanayo, islamarkiiba waxaa uu noqonayaa qof aan cudurka gudbin karin. Dadka dawooyinka qaata durbadiiba hawlahoodii caadiga ahaa ayeey ku soo laaban karaan iyadoo aan looga cabsi qabin in ay dad kale TB-ga u gudbiyaan.\nWaa maxay calaamdaadka TB-ga la qaado?\nCalaamaadkani muddo asbuucyo ah ayeey qaadanayaan in ay ku soo baxaan. Calaamaadka caadiyan la yaqaan waxay kala yihiin:\nqufac (caadiyan socda in ka badan 3 asbuuc)\ndhiig ama xaako la qufaco (phlegm ka yimaada sambabaha gudahood)\nxanuun shafka ah\nSidee loo daweeyaa cudurka TB-ga?\nSi loo daweeyo TB-ga gudba, intibiyootik dhowr ah ayaa ah in la qaata muddo caadiyan u dhaxeysa 6 bilood ilaa iyo sanad. Si ay daawadani u shaqeyso waa muhiim in si joogta ah daawada loo dhammeystaa. Daawada muddada dheer waa muhiim waayo waa ay dhib badan tahay jidhka in laga baabi'iyo baktiiryada TB-ga.\nWaa maxay infekshanka TB-ga sideenna loo daweeyaa?\nInfekshanka TB-ga micnihiisu waa iyadoo uu qofi qabo baktiiryada jidhkiisa jiifta. Ma bukaan ama ma gudbiyaan waayo baktiiryada ayaa jiifta. Infekshanka TB-ga waxaa lagu gaartaa marka qofka natiijada baaritaanka maqaarkiisu noqoto mid xaqiijisa (positive) balse raajada shafka ay caadi tahay oo aan qabin calaamado kale ee cudurka qaaxada. Si loo dilaa baktiiryada jiifta loogana hortagaa in jirada ay soo kacdo, dadka uu infekshankoodu TB-ga uu jiifo waxaa caadiyan lagula taliyaa in ay daawada qaataan dhowr bilood, caadiyan mid ama laba dawo.\nMaxay ku kala duwayn yihiin infekshanka TB-ga iyo cudurka TB-ga?\nDadka qaba cudurka TB-ga jeermiska soo jeeda ee jidhikoodu ku jira ayaa jirada u keena. Caadiyan waxaa ay qabaan calaamaadka TB-ga sida qufac, xummad iyo miisaan dhac. Haddii cudurka uu sambabahooda ku jiro waxaa ay cudurka u gudbin karaan dadka kale. Dhaawac waarta iyo dhimashaba waa uu keeni karaa cudurkani. Dawooyinka lagu daweeyo TB-ga badanaa waa kuwo shaqeeya.\nDadka qaba infekshanka TB-ga jeermiska TB-ga ayaa jidhkooda ku jira. Hase ahaatee, ma bukaan sababtoo ah jeermiska jidhkooda ku jira ayaa jiifa. Ma ay u gudbin karaan dadka kale. Dadkani mustaqbalka ayeey TB-ga ku soo bixi kartaa. Dawooyin ayaa caadiyan la siiyaa dadkani si looga hortago in TB-ga ay ku soo baxdo.\nWaa maxay baaritaanka maqaarka ee TB-ga?\nBaaritaanka maqaarka ee TB-ga waa iyadoo dheecaan yar lagu shubo gacanta. Baaritaanka waxaa natiijidiisu la eegaa 48 illaa 72 saacadood iyadoo uu eego qof khabiir ku ah akhrinta baaritaanka maqaarka. Haddii ay xaqiiqowda natiijada, waxaa kaddib la sameeyaa raajo si looga shaki baxo in qofka uu qabo infekshanka TB-ga. Mar haddii baaritaanka maqaarka uu noqdo mid xaqiiqowda, badanaa waxaa ay noqotaa mid xaqiiqoda mana aha in lagu celiyaa. Haddii aysan qofka ku soo bixin calaamaadka hal raajo shafka ah ayaa loo baahan yahay oo keliya.\nSidee buu TB-ga muhiim u yahay maanta?\nQaaxada waxaa ay maanta dishaa in ka badan inta u dhimata infekshannada kale. Qiyaastii 2 malyan oo qof sannadkiiba ayaa caalamka u dhinta TB-ga. Hase ahaatee, dhimashada TB-ga waa dhif Mareykanka gudihii. Deegaanka King (King County) waxaa sannadkii ay caddeeyaan 120-150 kiis sannadkiiba oo ah dadka qaba TB-ga gudba, heerka daweynta dadkani waxaa uu caadiyan yahay ku dhawaad boqolkiiba boqol.


Shaqo La'aanta Dhallinyarrada ee La Shaaciyay oo gaartay 27 boqolkiiba | RayHaber | raillynews\nHomeTURKEYGobolka Marmara34 IstanbulShaqo La'aanta Dhallinyarrada La Soo Bandhigay Oo Kordhay 27 Boqolkiiba\nShaqo La'aanta Dhallinyarrada La Soo Bandhigay Oo Kordhay 27 Boqolkiiba\n19 / 05 / 2020 34 Istanbul, GUUD, Headline, Gobolka Marmara, DAQIIQADII MINUTE, TURKEY\ndhalinyarada ayaa qeexay shaqo la'aantu inay gaartay boqolkiiba boqol\nQiyaastii 15 boqolkiiba dhalinyarada da'doodu u dhaxayso 24-18 ee ku nool magaalada Istanbul ee dalka Turkiga. In kasta oo heerka is-diiwaangelinta ee dugsiga sare uu yahay 88,8 boqolkiiba, 259 kun oo dhalinyaro ah ayaan waxna qorin waxna qorin. Shaqo la’aanta dhalinyaradu waxay gaadhay 24,8 boqolkiiba, waxaana si balaadhan loo qeexay shaqo la aanta dhalinyarada inay gaadhay 27 boqolkiiba. Iyadoo boqolkiiba 74 dhalinyarada aan ku jirin xoogga shaqaalaha ay ku lug leeyihiin waxbarashada; Boqolkiiba dadka aan waxbarasho ama shaqo helin waa boqolkiiba 25. Dadka ugu da'da yar waxay ku nool yihiin Esenyurt. 178 kun 846 oo dhalinyaro ah ayaa is qaba; Boqolkiiba 16 kuwa guursada inta u dhaxaysa 19-91 waa haween. Intii u dhaxaysey 15-19, 4 kun 935 haween ah ayaa dhaley. 16% dumarka la furay intii u dhaxaysay 24-78 waxay ahaayeen haween.\nXafiiska Tirakoobka Magaalada Istambul ee Magaalada Istanbul wuxuu falanqeyn ku sameeyay dhalinyarada ku nool magaalada Istanbul munaasabadda 19 May ee xuska maalinta Atatürk, Maalinta dhalinyarada iyo Ciyaaraha. Falanqaynta ayaa gaartay gunaanadka:\nDhalinta ayaa ka kooban 15 boqolkiiba dadweynaha\n15 milyan 24 kun oo dhalinyaro ah oo da’doodu u dhaxayso 12-900 sano ayaa ku nool dalka Turkiga, 2 milyan 300 kun ayaa ku nool Istanbul. 15 milyan 19 kun 1 dhalinyaro ah oo da’doodu u dhaxayso 89-505 waxay ku nool yihiin Istanbul iyo 20 milyan 24 kun 1 dhalinyaro ah oo da’doodu tahay 217-874. Dhalinta ayaa ka kooban 15% dadka reer Istanbul. In kasta oo tirada dhalinyarada imanaya Istanbul ee ka imanaysa meel ka baxsan gobolka ay ahayd 2019 kun iyo 147 sanadka 396, tirada dhalinyarada ka tagaysa gobolka waxay ahayd 105 kun 39.\nInta u dhaxaysa 14-24 kun 259 qof ayaa waxna qori karin\nWaxaa la ogsoon yahay in inta u dhaxaysa 14 - 24-sano-jirarada ka jira Istanbul, 259 kun oo qof oo aan waxna qorin waxna qorin. Dalka Turkiga, tirada dadka isku da'da ah ee aan wax qorin waxna qorin waxay ahaayeen 11 kun 733.\nHeerka isqorista saafiga netka ah ee 88,8 boqolkiiba\nHeerka isqorista saafiga ah ee waxbarashada dugsiga sare (dugsiga sare) ee Istanbul wuxuu ahaa 88,8 boqolkiiba. In kasta oo heerka is-diiwaangelinta saafiga ah ee dugsiga hoose uu ahaa 93,1 boqolkiiba, 94,6 boqolkiiba dugsiga sare, heerkaan ee dugsiga sare wuxuu ahaa 88,8 boqolkiiba. Saamiga isdiiwaangelinta saafiga ah ee heerka dugsiga sare waxaa lagu diiwaangeliyay boqolkiiba 84,2 gudaha Turkiga.\nTirada shaqaalaha inta u dhaxaysa 15-24 1 milyan 200 kun\nTirada dadka u dhexeeya da'da 15-24 ee ka diiwaangashan magaalada Istanbul shaqo ahaan waxay ahaayeen 1 milyan 200 kun. 62 boqolkiiba ragga da'dan ayaa lagu daray xoogagga, halka 39 boqolkiiba dumarka ay ka diiwaangashan yihiin xoogga shaqada.\nTirada dadka ay da'doodu u dhaxayso 15-24 iyo shaqaaluhu waxay ahaayeen 882 kun.\n15 boqolkiiba dhalinyarada da'doodu u dhaxayso 24-38 waxay ka shaqeeyeen Istanbul. Boqolkiiba 30 boqolkiiba Turkiga.\nShaqo la’aanta ku baahsan dhalinyarada 27 boqolkiiba\nIn kasta oo 15 kun oo ka mid ah dhallinyarada da'doodu u dhaxayso 24-291 ee xoogga shaqaalaha ee Istanbul ay yihiin shaqo la'aan, heerka shaqo la'aanta dhalinyarada ayaa ahayd 24,8 boqolkiiba. Marka lagu daro kuwa aan rajo ka qabin inay shaqo helaan iyo kuwa aan shaqo raadineyn laakiin diyaar u ah inay shaqeeyaan, tirada shaqo la’aanta dhalinyarada ee Istanbul ayaa kordhay 27 boqolkiiba.\n15 boqolkiiba kuwa aan ku jirin shaqada inta u dhaxaysa 24-74 waxay ku jiraan waxbarasho\nIn kasta oo 15 boqolkiiba kuwa aan ku jirin xoogga shaqaalaha da'da 24-74 ee ku sugan Istanbul ay ku jiraan waxbarasho, 12 boqolkiiba waxay u diiwaan gashan yihiin inay ku mashquulsan yihiin shaqada guriga. Tirada haweenka u dhexeeya 15 iyo 24 ee aan shaqeyn karin ama wax baran karin ayaa ahaa 130 maxaa yeelay waxay ku mashquulsanayd shaqada guriga.\nN25 boqolkiiba dhalinyarada waxay ku jiraan e-waxbarasho iyo shaqo\nTirada dhalinyarada aan wax baran ama aan ka shaqeyn magaalada Istanbul waxaa loo diiwaan geliyey 579 kun. In kasta oo 15 boqolkiiba dadka da'doodu u dhaxayso 24-38,2 ay shaqeeyaan, ayaa 35,2 boqolkiiba ay waxbarashadooda sii wadaan halka 25 boqolkiiba iyaga ka mid ahi ayan ku jirin waxbarasho ama shaqo toona.\nInta badan dhalinyarada ku nool Esenyurt\nDegmada Esenyurt waxay ahayd degmadii ugu dadka badneyd, iyadoo 15 kun 24 dhalinyaro ah ay da'doodu u dhaxayso 148-837. Degmooyinka ay ku noolyihiin in kabadan 100 kun oo dad ah oo udhexeeya da'da 15-24 waxay kala ahaayeen Esenyurt, Bağcılar, Küçükçekmece, Pendik iyo Ümraniye. Marka la eego saamiga dadweynaha degmada, Zeytinburnu, Sultanbeyli, Esenler, Bağcılar iyo Sultangazi waxay ka mid ahaayeen degmooyinka dhallinyarada da'doodu u dhaxayso 15-24 ay ku urursan tahay.\nDadka dhalinyarada ah waxay inta badan ku nool yihiin Zümrütevler Mahallesi\nZümrütevler (Maltepe), Zafer (Bahçelievler) iyo Kayabaşı (Başakşehir) ayaa kaalinta koowaad ka galay xaafadaha magaalada Istanbul, oo ah meesha ugu badan ee dhalinyarada da’doodu tahay 15-24 sano. Xaafadaha kale ee dadka dhalinyarada ah ku badan yihiin waa Başak (Başakşehir), Sanadka 50aad (Sultangazi), Adnan Kahveci (Beylikdüzü), Halkalı Xaruntu waxay ahayd (Küçükçekmece), Karadeniz (Gaziosmanpaşa), Canary (Küçükçekmece) iyo Yeşilkent (Avcılar).\n178 kun 846 oo dhalinyaro ah ayaa is qaba\nIn kasta oo 15 kun 24 oo dhalinyaro ah oo da'doodu u dhaxayso 178-846 ay ku guursadeen magaalada Istanbul, boqolkiiba 81 dadkaasi waa haween. Esenyurt wuxuu ka mid ahaa degmooyinka ay ku guursadeen dhalinyaro badan. Markii furiinnada iyo kuwii dhintay sidoo kale lagu daray, waxaa la duubay tirada dhallinyarada da’doodu u dhaxayso 15-24 ee isguursaday oo gaadhay 183 kun 642. Esenyurt, Bağcılar, Sultangazi, Küçükçekmece iyo Sancaktepe waxay ahaayeen kuwa ugu sareeya degmooyinka ay da'yarta u dhaxayso 15-24 ay ku urursan yihiin.\nBoqolkiiba 16 kuwa guursaday ee u dhexeeya da'da 19-91 waa haween\nIn kasta oo tirada dhalinyarada u dhaxaysa 2019-16 ee guursaday sannadka 19 magaalada Istanbul ay ahayd 7, tirada dadka u dhaxaysa 505-16 sano jir ee guursaday waxay ahaayeen 24 kun 55. In kasta oo saamiga haweenka ay da'doodu u dhaxayso 313-16 ee guursaday sanadkii la soo dhaafay uu ahaa 19 boqolkiiba, tiradaan ayaa loo diiwaan geliyey inay tahay 91 boqolkiiba kooxda da'da 16-24.\n15 kun 19 haween ah waxay dhasheen intii u dhaxeysay 4-935\nTirada haweenka ku dhaley inta u dhaxaysa 2019-15 magaalada Istanbul sanadkii 19 waxay ahaayeen 4 kun 935. Turkiga, tirada dhalashada isla da'da kooxdu waxay ahayd 53 kun 189.\n16 boqolkiiba kuwa la furay intii u dhaxaysay 24-78 waa haween\nTirada dadka ay is fureen intii u dhaxeysay 2019-16 jir magaalada Istanbul sanadki 24 ayaa ahaa 2, iyo saamiga dumarka la furay ee ahaa 715 boqolkiiba. Dalka Turkiga oo ah koox da 'isku mid ah, tirada dadka furiinka ah ee ka dhacday sannadka 78, 2019 kun 21, halka haweenku ay ka yihiin 189 boqolkiiba dadkaas.\nRiyada Da'yarta Dhallinyarada ah waxay u kicisaa cirifka garoonka diyaaradaha ee Istanbul\nTareenada Dhallinyaradu waxay soo bandhigeen Eskisehir Fair Fair\nDuufaan Baraf ah ayaa lagu kordhiyay Ximmadka Ximmadka ee Erciyes Ski Resort\nDiyaarado Dagaal Oo Hawada Difaaca Cirka Japan Oo La Soo Bandhigay\nIscasilaada Admiral Cihat Yaycı waa la aqbalay


Kenya oo Xirtay qaar kamid ah Xawaaladaha Soomaalida – Radio Daljir\nAbriil 8, 2015 9:36 b 0\nArbaco, Abriil 08, 2015 (Daljir) —Wasiirka arrimaha gudaha ee wadanka Kenya oo lahadlayey warbaahinta wadankaasi ayaa shaaciyey in dowladda Kenya ay xirtay 86 Account iyo 13 xawaaladood oo ay lahaayeen dadka Soomaaliyeed ee dalkaasi Kenya, inkastoo wasiirku uusan shaacin magacyada dadkaasi.\nDowladda dalka Kenya ayaa sheegtay in tallaabadaani ay ka dambaysay kadib markii shaqsiyaadka lahaa Accounadaasi iyo xawaaladaha laxanibay lagu eedeeyey inay taageeri jireen ururka Alshabaab inkastoo aysan jirin wax dacwad ah oo lagu soo oogey dadkaasi.\nKadib weerarkii Jaamacada Gaarisa ayaa waxaa dowladda Kenya u saartay gudi gole wasiiro Kenyan ah inay baaritaan ku sameeyaan dhaqdhaqaaqyada Alshabaab ee gudaha Kenya, waxaana la aaminsan yahay in xayiraadani ay ka dhalatay baaritaankii gudigaasi uu sameeyey.\nMas’uuliyiinta xawaaladaha laxanibay ayaa beeniyey eedaymaha loohaysto ee ah inay taageero dhaqaale siiyaan ururka Alshabaab oo weeraro qorshaysan ka geystey gudaha wadankaasi Kenya, waxaana uu sheegay inaysan wax xiriir ah lalahayn Alshabaab.\nMadaxweynaha iyo ra’iisul wasaaraha wadanka Soomaaliya ayaa kazoo horjeestey falkaasi waxaana ay sheegeen in xawaaladuhu ay u adeegi jireen dad masaakiin ah oo aan waxba galabsan, waxaana ay Kenya ka codsadeen inay arrintaasi baaritaan dheeraad ah ku samayso.\nMadaxda Soomaalida ah ee Kenya ayaa soo jeediyey in dalkaasi laga saaro qaxootiga Soomaaliyeed maadaama ay ku eedeeyeen in xeryaha Qaxootiga Alshabaab ay kazoo duulaan, laakiin arrintaasi mahan mid macquul ah maadaama Kenyanka dhexdooda ay arrintu tahay oo dhamaan ragii fuliyey weerarkii Gaarisa ay ahaayeen Soomaali Kenyan qaarkood rag madax ah dhaleen.\nShirka lagu dhisayo Maamulka Gobollada Dhexe oo loo Qorsheeyay in lagu qabto degmada Cadaado


Madaxweynaha Soomaaliya oo Dhalinyarada Soomaaliyeed ku Booriyey Dhismaha dalkooda[Sawirro] | SAHAN ONLINE\nMadaxweynaha Soomaaliya oo Dhalinyarada Soomaaliyeed ku Booriyey Dhismaha dalkooda[Sawirro]\nMadaxweynaha Jamhuriyadda Federaalka ee Soomaaliya, Mudane Xasan Sheekh Maxamuud ayaa ka qeyb galey munaasabad ballaaran oo lagu xusayey maalinta dhalinyarada caalamka, oo lagu qabtey xarunta Wasaaradda Dhalinyarada iyo Ciyaaraha ee magaalada Muqdisho.\nMadaxweynaha ayaa ugu horeyn hambalyo u direy dhammaan dhalinyarada caalamka, gaar ahaan kuwa Soomaaliya oo uu sheegay in laga sugayo inay wax ka beddelaan xaaladda dalka ka jirta.\nDhalinyarada waa udub dhexaadka dowladnimada cusub ee Soomaaliyaa. Horumar kasta oo aan hiigsaneyno waxaa hormuud u ah dhalinyarada. Haddii horey loo rumeysnaa in dhalinyarada ay qeyb ka qaateen burburinta waddanka, maanta waxay haystaan fursad dahabi ah oo ay gacan uga geystaan dib u dhiska iyo soo celinta sharaftii iyo karaamadii ay Soomaaliya beesha caalamka ku lahayd’’, ayuu yiri Madaxweynaha.\nWaxaa uu Madaxweynaha xusey in caqabadaha ugu weyn ee dhalinyarada Soomaalida soo wajahey muddooyinkan dambe ay ka mid ahaayeen argagixisonimada, burcad badeedka iyo tahriibka, waqtigan la joogana ay dhalinyaro badan u istaageen ciribtirka falalkaasi.\nDhalinyaro badan oo horey loo duufsadey ayaa ka soo noqdey argagixisonimada, doorteyna inay shacabkooda dhinac ka raacaan, waxna u qabtaan dalkooda. Sidoo kale falalki burcad badeednimada ayaa si rasmi ah looga ciribtirey dalka, waxaana taa mahaddeeda iska leh waalidiinta, culumada diinta, ururrada bulshada,dowladda iyo shacabka oo iska kaashadey sidii loo joojin lahaa falalkaasi xun xun’’.\nMadaxweynaha ayaa sidoo kale sheegay in dhalinyarada Soomaaliyeed ay nolol wanaagsan ka sameyn karaan gudaha dalkooda, kheyraadka waddanku uu leeyahayna uu saamaxayo in dhammaan shacabka Soomaaliyeed ay nolol wanaagsan helaan.\nWaddankan waxaa uu leeyahay kheyraad kala duwan oo bad iyo berriba leh. Geesinimada iyo dhiiranaanta ay dhalinyarada ku tahriibayaan ha loo weeciyo in dalka looga shaqeeysto. Ma jirto sabab ay noloshooda khatar ugu geliyaan badaha. Waa inaad gacan ka geysataan nabadeynta dalka, xooggana aad saartaan waxbarashada iyo inaad xirfadleyaal noqotaan. Si waddanka looga dhiciyo kooxaha dembiileyaasha ah ee dalalkooda ka soo haajirey, waa inaad dowladda iyo laamaha amniga gacan ku siisaan sidii loo ciribtiri lahaa Al Shabaab iyo kuwa la midka ah’’, ayuu yiri Madaxweynaha.\nMadaxweyne Xasan Sheekh Maxamuud ayaa sheegay in amniga dalka uu ka soo reynayo, isla ,markaana barnaamijka dowladda ee baahinta maamulka uu horseedi doono in la helo mas’uuliyiin lagala xisaabtamo xaaladaha ka jira qeybaha kala duwan ee waddanka, kooxaha argagixisada ee isugu jira Soomaalida iyo ajaanibtuna ay weyn doonaan goobo ay ku dhuumaaleystaan.\nMadaxweynaha ayaa sidoo kale sheegay in dowladda iyadoo ka duuleysa muhimadda dhalinyarada ay gacanta ku haysto diyaarinta siyaasad qeexeysa doorka iyo waxa laga filayo dhalinyarada inay ku yeeshaan bulshada.\nMadaxweynaha ka hor waxaa isna halkaasi hadal ka jeediyey Wasiirka Dhalinyarada iyo Cayaaraha ee Xukuumadda Federaalka , Mudane Maxamed Cabdullaahi Xasan Nuux.\nMunaasabadda ayaa waxaa kale oo ka soo qeybgaley xubno ka tirsan Golaha Wasiirrada, Baarlamanka, diblomaasiyiin iyo mas’uuliyiin kale.


Dagaal Ka Dhacay Beledweyne Xalay\nDagaal muddo kooban socday ayaa xalay ka dhacay Magaalada Beledweyne, ee xarunta Gobolka Hiran ,ka dib markii rag hubeysan oo ka tirsan kooxda Al-shabab ay weerar ku qaadeen baro ay fadhiyeen ciidamada dowladda Somalia iyo kuwa Djibouti ee tirsan Xoogagga nabad ilaalinta Midowga Africa ee Amisom.\nRasaasta oo socotay muddo 30 daqiiqadood ah ayaa bilaabatay, Markii ragga ka tirsan Al-shabab ay weerar gaadma ah ku qaadeen, bar ay ciidamada dowladda Somalia ku leeyihiin xaafadda howl wadaag ee galbeedka Magaalada, gaar ahaan buundada Liiqliiqato, iyo Fariisin ay ciidamada Amisom ee Djibouti ku leeyihiin, suuqa xoolaha ee Magaalada ee isla xaafadda Howlwadaag.\nDadka degaanka ayaa sheegay in dhawaqa qoryaha culus iyo rasaasta ka dhacday qoryaha baasuukayaasha ay maqlayeen intii uu weerarka socday.\nWeli wax faahfaahin rasmi ah lagama hayo qasaaraha ka dhashay weeraradii xalay laakiin Captain Samatar ducaale Migil – oo ka tirsan saraakiisha ciidamada Djibouti ee bedelweyne ku suggan ayaa VOAda u sheegay in hoobiyeyaal lagu soo weeraray ciidamadooda isla markaana ay ka jawaabeen, ayna ku raad joogaan kooxdii hoobiyeyaasha ku soo tuurtay.\nWaxaa kaloo uu sheegay in dad rayid ah ay wax ka soo gaareen hoobiyeyaashii ay kooxda Al-shabab soo tureen.\nWaana markii ugu horeysay ee ciidamada Djibouti ee qeybta ka ah howlgalka Amisom la weeraro tan iyo markii ay magaalada Beledweyne tageen horaantii sanadkii 2012kii.


Macallin Maxamuud oo ka hadlay dagaalkii Guriceel iyo qorshaha AHLU-SUNNA - Caasimada Online\nHome Warar Macallin Maxamuud oo ka hadlay dagaalkii Guriceel iyo qorshaha AHLU-SUNNA\nMacallin Maxamuud oo ka hadlay dagaalkii Guriceel iyo qorshaha AHLU-SUNNA\nDhuusamareeb (Caasimada Online) – Hoggaamiyaha guud ee Ahlu-Sunna Waljamaaca Macalin Maxamuud Sheekh Xasan Faarax ayaa tan iyo soo laba kacleyntii ururkiisa waxuu markii ugu horeysay bixiyey wareysi, kaas oo uu uga hadlay dagaalkii ka dhacay degmada Guriceel iyo mowqifka Ahlu-Sunna ku aaddan waxa ay ka damacsan yihiin dowlad goboleedka Galmudug, sidoo kale dowladda federaalka ayuu eedeyn u jeediyey.\nMacalin Maxamuud Sheekh Xasan oo wareysigaan siiyey BBC ayaa ugu horeyn sheegay inay sii wadi doonaan fikirkii ay ku shaqeynayeen ee ahaa inay ‘shacabkooda u hiiliyaan mar kasta oo ay uga baahdaan garab’ isla markaana ay ka go’an tahay inay dalka ka cirib tiraan ururka Al-Shabaab.\nMacalinka ayaa nasiib darro ku tilmaamay dagaalkii khasaaraha badan dhaliyay ee ka dhacay Guriceel, isagoo sheegay inuu ahaa dagaal gar-darro ah oo iyaga lagu soo qaaday, waxuuna eedeyn culus u jeediyey hoggaanka Galmudug iyo dowladda federaalka.\n“Dagaal ay wadaan dad khaas ah ayuu ahaa. Culimaa’udiinka Ahlu Sunna Waljamaaca, dagaal ma billaabaan, mana huriyaan. Marka dagaalka la billaabayay siyaaro mashaa’ikhdeenni waaweyneyd ayaan isugu nimid, waan iclaaminnay, waxaana ku iclaaminnay in dowlad iyo shacab intaba loo midoobo ururkan argagixisada ah ee dalka ku faafay. Siyaaradii lafteeda annagoo joogna, weerar baa nalagu soo qaaday, waxaa nagu soo qaaday dowladda Galmudug oo ay kaalmo u ahaayeen ciidanka Soomaaliya oo dhan,” ayuu yiri Macalin Maxamuud.\nSi gaar ah waxa uu ugu eedeeyey dagaalkaas taliyaha guud ee ciidanka xoogga dalka Odawaa Yuusuf Raage oo uu sheegay inuu hoggaaminayey dagaalkii ka dhacay degmada Guriceel, 23-kii illaa 26-kii bishii hore ee October, dagaalkaas ayaa galaaftay saraakiil iyo ciidamo uga jiray labada dhinacba, waxuuna Macalin Maxamuud mas’uuliyaddiisa dusha ka saaray dowladda dhexe iyo Galmudug.\n“Horta marka hore waxaysan dadku aqoonsaneyn in meesha aan joognay ay ahayd meel aan annagu dowlad ka ahayn 12 sano, muddadaas gudaheedana wax argagixiso la yiraahdo ma soo galin umana soo dhawaanin. 12-kaas sano dadkii meesha joogay ciidankoodii xagee buu jiraa? waxyaabaha laga been sheegayo waxaa ka mid ah ‘ciidan aruuris bay gasheen’ maxaa la aruurinayaa? meeshaba ciidankii aan annagu lahayn mooyee wax ciidan ah oo kale ma joogin,” ayuu yiri hoggaamiyaha guud ee Ahlu-Sunna.\nIntii uu socday wareysigaan Macalin Maxamuud Sheekh Xasan ayaa qiray in Ahlu-Sunna ay aqoonsan tahay jiritaanka maamulka Galmudug, “Haddii aannaan aqoonsaneyn waxaan oo dhib ahba ma imaan lahayn. Waan aqoonsan nahay, waana cadeynay, laakiin ma aha maamulku hadduu noqdo mid ilaalinaya argagixiso, markaas nidaamka maamulnimada ayuu ka baxayaa,” ayuu yiri.\nWaxuu intaas ku sii daray, “Guriceel waa gurigeennii, Dhuusamareeb waa gurigeennii, anigan kula hadlaya ayaa ku dhashay, Sheekh Maxamed Shaakir baa ku dhashay, xagey ka timaaddaa wax dowlad la yiraahdo oo dhaheysa dadku dalka ma imaan karaa? dowlad ma tahay marka horeba? Waan hubeysneyn waligeenba, 12 sano ayaan joognay, oo aan hub heysannay, ma saakaa la billaabay? Annagu gurigeenni bana tagnay.”\nMar uu soo hadal qaaday dagaalka Al-Shabaab ayuu sheegay in Ahlu-Sunna ay tahay awooda kaliya ee gobollada dhexe ka cirib tiri karta kooxda Al-Shabaab. Waxuuna ku gacan seyray in arrintaas ay tahay shaqo u taalla dowlad goboleedka Galmudug oo hoos tagta dowladda federaalka.\nMar wax laga weydiiyey cidda ku garab siisay inay dib isku soo abaabulaan iyo halka ay dhaqaalaha ka helaan ayuu ku jawaabay, “Annagu dhaqaalaheenna waligeen jeebkeenna ayuu ahaa, jeebkeenna ayaan kala soo baxnaa. Dadka aan imaanka lahayn baa dhaha ‘dhaqaalaha qoladeen u doonannaa?’, annagu Ilaahay baan u doonannaa dhaqaalaha, asagaana na siiya, waana heleynaa, marka ma weyno dhaqaale.”\nMacalin Maxamuud ayaa beeniyey wararka sheegaya in Ahlu-Sunna ay taageero ka hesho maamulka Puntland iyo dowladda Iiraan, waxuuna hadalladaas ku tilmaamay kuwo lagu qoslo.\nSidoo kale Macalinka waxaa la weydiiyey halka ay dagaalyahanadoodu ku dambeeyaan, kadib dagaalkii qaraaraa ee ciidamada dowladda iyo kuwa Galmudug ay kula galeen degmada Guriceel, waxuuna sheegay in ay Guriceel uga baxeen codsi uga yimid culumo kale iyo dad madax ah.\n“Ahlu sunna guriceel way u dhow dahay, meel bay joogtaa, waxayna ku baxday codsi uga yimid culimada Islaamka oo AhluSunna Waljamaaca ah iyo dad madax ah. Annaga ujeedadeenna waa inaan joogno gurigeenna, wixii aan daafici jirnay oo ah caqiido, dad iyo diina waan daafaceynaa, ninna ka baryi meyno haddey arrintu noocaas noqoto,” ayuu yiri Macalin Maxamuud.\nUgu dambeyntii hoggaamiyaha Ahlu-Sunna ayaa sheegay inay wadahadal ku galayaan labo darajo oo kala ah inay yihiin Ahlu-Sunna iyo inay leeyihiin door Ra’iisul Wasaarenimo oo maamul goboleedka, halka dhanka kalena ay u dhaafayaan doorka madaxweynaha, sida uu hadalka u dhigay.\n“Xalku waa in la wada fariisto oo qof walba xaqiisa laga hadlo. Haddii wadahadal nalala gali waayo waxaan iska wadaneynaa dowladnimadeenna, ciddii nasoo weerartana waan iska celineynaa,” ayuu yiri Macalin Maxamuud Sheekh Xasan Faarax hoggaamiyaha guud ee Ahlu-Sunna Waljamaaca.